sagorsarker/bangla-wikipedia huggingface dataset:
আইএনএস বাজ

"ভারতীয় নৌসেনা বায় স্টেশন বাজ বা আই.এন.এস বাজ"' হল ভারতীয় সেনাবাহীনির একটি এয়ার বেস।এটি আন্দামান ও নিকোবর দ্বীপপুঞ্জ এর গ্রেট নিকোবর দ্বীপ এ অবস্থিত।বায়ু স্টেশনটির রানওয়ে ১০০০ মিটার লম্বা।এটি ভারতীয় সেনা বাহীনির একটি গুরুত্ব পূর্ণ বায়ু স্টেশন।
এই নিকোবর দ্বীপপুঞ্জ এর প্রথম বায়ু স্টেশন।এটি ২০১২ সালের ৩১ জুলাই ঝ উদ্ভোদন করেন নৌ সেনার আডমিরাল নির্মল কুমার বর্মা।
এই বায়ু স্টেশন বা এয়ার বেসটি ৬ ডিগ্রি চ্যানেল কাছে অবস্থিত।ফলে টই স্টেশনটি থেকে সহজেই এই চ্যানেল বা সমুদ্র ভাগের উপড় নজর রাখা যায়। এই বায়ু স্টেশনটি এই এলাকায় ভারতীয় সেনা বাহীনির শক্তি বৃদ্ধি ঘটিয়েছে ।
ফিফা শ্রেষ্ঠ মহিলা খেলোয়াড়

ফিফা শ্রেষ্ঠ মহিলা খেলোয়াড় হচ্ছে একটি এ্যাসোসিয়েশন্স ফুটবল অ্যাওয়ার্ড যেটি ফুটবলের নিয়ন্ত্রক সংস্থা ফিফা কতৃর্ক বার্ষিক প্রদান করা হয়। ২০১০ থেকে ২০১৫ সাল পর্যন্ত বর্ষসেরা খেলোয়াড়রা পেয়েছেন মহিলা ফিফা প্লেয়ার অফ দি ইয়ার পুরস্কার,২০১৬ সাল থেকে এটির নতুন নাম দ্য বেস্ট ফিফা উইম্যানস প্লেয়ার।
বছরের সেরা খেলোয়াড় নির্বাচনের জন্য মানদণ্ড: ক্রীড়া কর্মক্ষমতা, সেইসাথে পিচের উপর এবং বন্ধ কাজকর্ম।
মিডিয়া প্রতিনিধি, জাতীয় দলের কোচ ও জাতীয় দলের অধিনায়কদের ভোটের দ্বারা সিদ্ধান্ত গৃহীত হয়। অক্টোবর ২০১৬ এ ঘোষণা করা হয় সাধারণ জনগণও এতে ভোট দিতে পারবে। প্রত্যেকটি দলের সামগ্রিক ভোট ২৫% হয়েছে।
ফিফা শ্রেষ্ঠ পুরুষ খেলোয়াড়
মহাদেব সরকার

মহাদেব সরকার (৫ই আগস্ট, ১৯০৯ — ২৭শে জুলাই, ১৯৭৮) একজন বাঙালি সশস্ত্র বিপ্লববাদী ও সমাজকর্মী।
মহাদেব সরকার নদীয়ার মামজোয়ানে জন্মগ্রহণ করেন। পিতা জ্ঞানেন্দ্রনাথ সরকার। কৃষ্ণনগর সি.এম.এস স্কুল থেকে ১৯২৪ সালে প্রথম শ্রেণীতে বৃত্তি সহ ম্যাট্রিক পাশ করেন। ১২ বছর বয়েসে গুপ্ত রাজনৈতিক দলে যোগ দিয়েছিলেন। ১৪ বছর বয়েসে বোমা তৈরি করার সময় বিস্ফোরণ ঘটে ডান হাতটি হারান এই বিপ্লবী। কৃষ্ণনগর সরকারি কলেজে পড়ার সময় বিপ্লবাত্মক কাজের জন্যে জেলে যেতে হয়। জেলবণ্দী অবস্থায় অনার্সসহ বি.এ এবং আইন পাশ করেন। ১৯২৩ এ নদীয়া জেলা সমবায় ও দরিদ্র ভান্ডার তার প্রতিষ্ঠা। ১৯২৪/২৫ সাল নাগাদ দক্ষিণেশ্বর বোমা মামলায় দণ্ডিত হন ও ২ বছর জেল খাটেন। ১৯২৭ সালে আবার দেড় বছর কারাবাস হয় ছাত্রনেতা হিসেবে রাজদ্রোহিতার অভিযোগে। ১৯২৯ খ্রিষ্টাব্দে সর্বভারতীয় বয়েজ স্কাউট আন্দোলনে নদীয়া জেলার প্রধান ছাত্রনেতা হয়েছিলেন। তিনিই প্রথম এই দলে ছাত্রপ্রতিভূ হিসেবে পূর্ন স্বাধীনতার দাবি তুলেছিলেন। ১৯৩০ সালে লবণ সত্যাগ্রহে নেতৃত্ব দান ও চট্টগ্রাম অস্ত্রাগার লুন্ঠনের সাথে যুক্ত এই অভিযোগ আট বছর কারাদণ্ড হয়। ১৯৪২ এর ভারত ছাড়ো আন্দোলনেও যোগ দিয়েছিলেন।
জেল থেকে মুক্তি পেয়ে নতুন উদ্যমে কাজ চালিয়ে যান মহাদেব সরকার। জেলায় জেলায় বিপ্লবী কর্মীদের ঐক্য সাধনের চেষ্টা করেন। একাজে কংগ্রেসী জুলুম ও বাধার সৃষ্টি হলে তিনি কংগ্রেস ত্যাগ করেন। সাম্প্রদায়িক সম্প্রীতি রক্ষার্থে ১৯৪৬ সালে দাংগার সময় প্রতিরক্ষা বাহিনী গঠন করেন। ১৯৪৭ খ্রিষ্টাব্দে গ্রামের মানুষদের নিয়ে গ্রাম পঞ্চায়েতের অনুরূপ এক সংগঠন গড়ে তুলেছিলেন সামাজিক ও জনকল্যাণকর কাজের হেতু। এ ব্যাপারে বিপ্লবী মানবেন্দ্রনাথ রায় ছিলেন তার পথপ্রদর্শক।
স্বাধীনতার পরে ১৯৫৯ সালে হোমিওপ্যাথি ডাক্তারি পরীক্ষায় অনার্স ডিগ্রি পান। হোমিও চিকিৎসক হিসেবেও বিশেষ সম্মান পেয়েছেন।
মহাদেব সরকার লেখালিখি ও পুস্তক প্রকাশনার কাজে যুক্ত ছিলেন। তার নিজস্ব ছাপাখানায় রাজনৈতিক ও জাতীয়তাবাদী পুস্তক প্রকাশ হত। তার কলকাতার বাড়িতে বুদ্ধিজীবীদের নিয়মিত যাতায়াত ছিল। তার রচিত দুটি কাব্যগ্রন্থ হল 'আকাশ মাটি' ও 'কান্না হল গান'।
১৯৭৮ সালের ২৭শে জুলাই মারা যান অকৃতদার এই বিপ্লবী।
কে ফোর্স (বাংলাদেশ)

কে ফোর্স () ছিল ১৯৭১ সালের বাংলাদেশের অস্থায়ী সরকার দ্বারা অনুমোদিত মেজর খালেদ মোশাররফ নেতৃত্বে গঠিত মুক্তিবাহিনীর সামরিক ব্রিগেড। ব্রিগেডটি বাংলাদেশ সশস্ত্র বাহিনীর অধীনে গঠিত নিয়মিত বাহিনী হিসাবে কাজ করতো, এটি গঠিত হয়েছিল ইস্ট বেঙ্গল রেজিমেন্টের ৪র্থ, ৯ম এবং ১০ম ব্যাটালিয়ন দ্বারা।
২৫ মার্চ এর কালরাতে পাকিস্তান সেনা বাহিনীর পরিচালিত নির্মম "অপারেশন সার্চলাইট" (পাকিস্তানি সেনাবাহিনী কর্তৃক পরিচালিত পরিকল্পিত গণহত্যা) এরপরই পাকিস্তান সেনাবাহিনীতে কর্মরত বাঙালি সামরিক কর্মকর্তারা বিদ্রোহ ঘোষণা করে তৎকালীন পূর্ব পাকিস্তানের স্বাধীনতা আন্দোলন যোগদান করে।
মেজর খালেদ মোশাররফ ছিলেন ৪র্থ ইস্ট বেঙ্গল রেজিমেন্টের অফিসার যাকে ২৪শে মার্চ পাকিস্তান সেনাবাহিনীর আদেশে কুমিল্লা ক্যান্টনমেন্ট থেকে সিলেট ক্যান্টনমেন্টে স্থানান্তরিত করা হয়, ২৬শে মার্চ তিনি ও তার ইউনিট পাকিস্তান সেনাবাহিনীর বিরুদ্ধে বিদ্রোহ ঘোষণা করে।
মেজর খালেদ মোশাররফ বাংলাদেশের স্বাধীনতা যুদ্ধে অসাধারণ সাহসীকতার স্বীকৃতি হিসাবে সেক্টর-২ এর সেক্টর কমান্ডার হিসাবে নির্বাচিত হন। পরবর্তীতে সেক্টর-২ এর যোদ্ধাদের দ্বারা শত্রুমুক্ত করা স্বাধীন স্থানগুলিতে দখল প্রতিষ্ঠিত রাখার উদ্দেশ্যে তাকে নিয়মিত কায্যক্রমের অংশ হিসাবে পৃথক ব্রিগেড তৈরি করতে বলা হয় এবং সেক্টর-২ এ বৃহৎ আঙ্গিকে পাকিস্তান সেনাবাহিনীর স্থাপনাসমূহের উপর আক্রমণের দায়িত্ব দেওয়া হয়।
স্বাধীনতাযুদ্ধের দীর্ঘায়নের সম্ভাবনা বিবেচনায় এনে বাংলাদেশের অস্থায়ী সরকার বিপক্ষের অস্ত্র সংগ্রামের প্রতিরোধের জন্যে নিয়মিত সামরিক বাহিনী নিয়ন্ত্রণের সিদ্ধান্ত নেয়।
পরিকল্পনার অংশ হিসেবে সরকারের নির্দেশে কর্নেল আতাউল গনি ওসমানী তিনটি ব্রিগেড আকারের ফোর্স গঠন করেন। যেগুলোর নামকরণ করা হয় তাদের অধিনায়কদের নামের অদ্যাংশ দিয়ে। যা এস ফোর্স, কে ফোর্স, জেড ফোর্স নামে পরিচিত।
সরকারের নির্দেশনা অনুসারে, মেজর খালেদ মোশাররফ সেপ্টেম্বরের শেষ সপ্তাহে গঠন করেন কে ফোর্স এবং মেজর জিয়াউর রহমান জেড ফোর্স এবং মেজর কে এম শফিউল্লাহ গঠন করেন এস ফোর্স।
কে ফোর্স এর ব্রিগেড সদর দপ্তর ছিল আগরতলা।
কে ফোর্স ছিল আসলে ৪র্থ ইস্ট বেঙ্গল রেজিমেন্টের এবং অন্যান্যযারা বাংলাদেশের স্বাধীনতা যুদ্ধে সেক্টর-২ অধীনে ছিল প্রশিক্ষণ নিয়েছিল সেইসব মুক্তিযোদ্ধাদের একটি স্বীকৃতি।
৪র্থ ইস্ট বেঙ্গল রেজিমেন্টের সি কোম্পানির সদস্যরা ও সেক্টর-২ এর সদর দপ্তরের অধীনের মুক্তিযোদ্ধাদের সঙ্গে নিয়ে কোনাবনে একত্রিত হয়। সি কোম্পানির পরিচিতি ও অধিনায়কত্বে ছিল ক্যাপ্টেন এম. এ. গফফার হালদার।
৯ম ইস্ট বেঙ্গল রেজিমেন্ট গঠন করা হয়, ক্যাপ্টেন আইনুদ্দিন এর নেতৃত্বে স্বমন্বয় করাহয় ডি কোম্পানি সকল মুক্তিযোদ্ধা এবং ৪র্থ ইস্ট বেঙ্গল রেজিমেন্টের বি কোম্পানির কিছু সংখ্যক সৈন্য দ্বারা। নতুন রেজিমেন্ট একত্রিত হয় কসবা আরও সুসজ্জিত হবার জন্যে.
এ কোম্পানির সকল মুক্তিযোদ্ধাদের নিয়ে এবং বি কোম্পানির অবশিষ্ট সৈন্য নিয়ে ১০ম ইস্ট বেঙ্গল রেজিমেন্ট গঠিত হয় যার  নেতৃত্বে থাকেন মেজর আবদুস সালেক চৌধুরী এবং যুদ্ধক্ষেত্র বেলুনিয়া।
একই সাথে সহযোগিতার (কে ফোর্স এর) জন্যে ক্যাপ্টেন আব্দুল আজিজ পাশা নেতৃত্বে মুজিব ব্যাটারি নামে একটি আর্টিলারি ব্যাটারি যোগ করা হয়েছিল।
দশ ডিগ্রি চ্যানেল

দশ ডিগ্রি চ্যানেল হল একটি প্রণালি বা চ্যানেল। এটি ছোট আন্দামান দ্বীপ ও কার নিকোবর দ্বীপের মাঝে অবস্থিত। চ্যানেলটি প্রায় চওড়া। এই চ্যানেল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর দুটি দ্বীপপুঞ্জ যথা আন্দামান দ্বীপপুঞ্জ এবং নিকোবর দ্বীপপুঞ্জকে পৃথক করেছে।চ্যানেলটি সর্বনিন্ম চওড়া।
পঞ্চদশ শতাব্দীর সময় আরবের নাবিকরা পশ্চিমা বাণিজ্য বায়ু এর দ্বারা এই দশ ডিগ্রি চ্যানেল দিয়ে সুমাত্রা ও মলয় দ্বীপে চলাচল করত পণ্যবাহী জাহাজ নিয়ে। এই চ্যানেলের মধ্য দিয়ে ১০° উত্তর অক্ষাংশ রেখা চলে গেছে, তাই এই চ্যানেলটি "দশ ডিগ্রি চ্যানেল" হিসাবে পরিচিত।
জানুয়ারি ২০১৭ ইউরোপীয় শৈত্যপ্রবাহ

২০১৭ সালের জানুয়ারি মাসে ইউরোপের বিভিন্ন স্থানজুড়ে শৈত্যপ্রবাহ ঘটে। এর ফলে পূর্ব এবং মধ্য ইউরোপের ৬০ জনের অধিক মানুষের প্রাণহানি ঘটে। কোন কোন স্থানে বিমান ও জাহাজ চলাচল স্থগিত হয়। শৈত্যপ্রবাহের দরুন বিদ্যুৎ সরবরাহ এবং অবকাঠামোর ক্ষয়খতিও ঘটে। পশ্চিম ইউরোপে মাত্রাধিক্য বায়ুচাপের কারণে স্ক্যান্ডিনেভিয়া এবং রাশিয়া থেকে শীতল বায়ুপ্রবাহ শুরু হয়ে পূর্ব ইউরোপের দিকে অগ্রসর হয়। ৯ জানুয়ারিতে উত্তর মেরু হতে উৎপন্ন বায়ুপুঞ্জ ইউরোপে জার্মানি, বলকান অঞ্চল দিয়ে প্রবাহিত হয়। ফলে গ্রিস, ক্রোয়েশিয়াসহ বিভিন্ন স্থানে প্রবল তুষারপাত ঘটে। অ্যাড্রিয়াটিক সাগরের দিকে প্রবহমান বায়ুর কারণে মধ্য ইতালিতেও তুষারপাত হয়।
২০১৭ সালের প্রথম সপ্তাহে পোল্যান্ডে অধিক ঠান্ডার কারণে ৪৬ জন আশ্রয়হীন মানুষ মারা যায়। এসময় পোল্যান্ডে তাপমাত্রা -২০ ডিগ্রী সেলসিয়াসের নিচে নেমে যায়। কুয়াশা এবং শীতের কারণে ওয়ারশ এবং ক্রাকোভে বিনামূল্যের পরিবহন সেবা দেয়া হয়। ভ্রোসোয়াভেও তাপমাত্রা অনেক হ্রাস পায়। ইতালি শৈত্যপ্রবাহের কারণে সাতজন মানুষের প্রাণহানি ঘটে, যাদের অধিকাংশই আশ্রয়হীন। ইতালির বেশ কিছু স্থানে অস্বাভাবিক বেশি তুষারপাত ও শৈত্যপ্রবাহ ঘটে। সিসিলি, বারি ও ব্রিন্দিসি বিমানবন্দর শৈত্যপ্রবাহের কারণে সাময়িক বন্ধ করা হয়। অ্যাড্রিয়াটিক সাগরের বিস্তৃত স্থান ঠান্ডায় বরফে পরিণত হয়। ইতালির দক্ষিণাঞ্চলের অনেক বিদ্যালয় বন্ধ করা হয়।
চেক প্রজাতন্ত্রে আটজন মানুষ শীতে মারা যায়। তাদের সবাই বসতিহীন। তিনজন অভিবাসীর মৃতদেহ বুলগেরিয়া-তুরস্ক সীমান্তে পাওয়া যায়। ইস্তানবুলে তুষারঝড়ের কারণে বসফরাসে নৌ ও জাহাজ চলাচল স্থগিত হয়। তুরস্কে ৬৫০-এর অধিক ফ্লাইট বাতিল করা হয়। এছাড়া বুলগেরিয়া, রোমানিয়া ও ইউক্রেনেও তুষারঝড় ঘটে। দানিউব নদীতে নৌ চলাচলও সাময়িক স্থগিত হয়।
গ্রীসে তাপমাত্রা -১৫ এর নিচে নেমে যায়। অ্যাথেন্স-এর আবহাওয়া দপ্তর এই প্রচন্ড শৈত্যপ্রবাহকে আরিয়াদেন নামকরণ করে। অস্বাভাবিক আবহাওয়াজনিত ঘটনাকে নামকরণ করার রীতি ২০১৬ থেকেই গ্রীসে আরম্ভ করা হয়। এজিয়ান সাগরের দ্বীপে এক অভিবাসী শীতে মারা যায়, দ্বীপের অন্যান্য অভিবাসীদেরকে নিরাপদ স্থানে সরিয়ে নেয়া হয়। অ্যাথেন্স মেট্রো স্টেশনে আশ্রয়-বসতিহীন মানুষের থাকার ব্যবস্থা করা হয়। গ্রীশের সড়ক পরিবহনেও শীতে বিঘ্ন ঘটে।
রাশিয়া ও ইউক্রেনেও শৈত্যপ্রবাহের কারণে মানুষের প্রাণহানি ঘটে। ইউরোপীয় রাশিয়ার কিছু অঞ্চলে তাপমাত্রা -৪০ ডিগ্রীর নিচেও নেমে যায়। এই সর্বনিম্ন তাপমাত্রা উক্ত অঞ্চলে রেকর্ড স্থাপন করে। মস্কোর প্রায় ১০০,০০০ মানুষ বিদ্যুৎ বিভ্রাটের শিকার হয়। ১১ জানুয়ারিতে আলবেনিয়াতে শৈত্যপ্রবাহ শুরু হয়। এসময় তাপমাত্রা -২২ ডিগ্রী সেলসিয়াস ছিল।
ডেনমার্ক–বাংলাদেশ সম্পর্ক

ডেনমার্ক ও বাংলাদেশ রাষ্ট্রদ্বয়ের মধ্যে দ্বিপাক্ষিক বৈদেশিক সম্পর্ক রয়েছে। বাংলাদেশের রাজধানী ঢাকা শহরে ডেনমার্ক সরকার একটি দূতাবাস স্থাপন করে। একই সাথে বাংলাদেশও ডেনমার্কে রাষ্ট্রদূত প্রেরণ করেছে। ডেনমার্কের স্টকহোমে বাংলাদেশের দূতাবাস অবস্থিত।
বাংলাদেশের স্বাধীনতাউত্তর সময়ে ডেনমার্ক উন্নয়ন সহায়তায় অংশ নিয়েছে। তারা বাংলাদেশে পরিবহন, পানি পরিবহন, কৃষি, মৎস্য, গ্রামীণ উন্নয়ন, প্রযুক্তি ইত্যাদি খাতে সহায়তা প্রদান করে।
ডেনমার্ক বাংলাদেশের মানবাধিকার ও নাগরিক সমাজকেও সহায়তা প্রদান করে।
ডেনমার্ক ও বাংলাদেশের মধ্যে প্রায় ৮০০ মিলিয়ন ইউএস ডলার মূল্যের অর্থনৈতিক লেনদেন সংঘটিত হয়ে থাকে। এর মধ্যে বাংলাদেশ প্রায় ৭০০ মিলিয়ন ইউএস ডলার মূল্যের পণ্য ডেনমার্কে রপ্তানী করে ও ১০০ মিলিয়ব ইউএস ডলার মূল্যের পণ্য আমদানী করেন। রপ্তানীজাত এসব পণ্যের মধ্যে তৈরি পোশাক ছাড়াও বিভিন্ন অপ্রচলিত পণ্য যেমন ঔষধ সামগ্রী, সিরামিক, পাটজাত পন্য ইত্যাদি আছে। ডেনমার্কে বাংলাদেশ থেকে কয়েকটি সমুদ্রগামী জাহাজও রপ্তানী করা হয়েছে। এছাড়াও তথ্যপ্রযুক্তি বাজার সম্প্রসারণেও কাজ করা হচ্ছে।
সৌর ও বায়ুশক্তি থেকে বিদ্যুৎ উৎপাদন ছাড়াও বাসা-বাড়ি ও কলকারখানায় উন্নত জ্বালানী ব্যবস্থাপনা, অপচয় রোধসহ জ্বালানীর সর্বোচ্চ ব্যবহার নিশ্চিত করতে ডেনমার্কের সবুজ প্রযুক্তি (গ্রীন টেকনোলজি) বাংলাদেশে নিয়ে যেতে কাজ শুরু করেছে। এই ব্যাপারে ডেনমার্ক বাংলাদেশকে প্রযুক্তিগত সহায়তা দিচ্ছে।
১৯৭৫ সালে বাংলাদেশ ও ডেনমার্কের মধ্যে জাহাজ নির্মাণ ও মেরামতের ওপর একটি চুক্তি সাক্ষরিত হয়। এই চুক্তি অনুসারে উভয় দেশ পরস্পরকে জাহাজ নির্মাণে সহায়তা করবে। এরপর ১৯৭৮ সালে উভয় দেশ মাছ বিপণন পরিকল্পনার ওপর একটি চুক্তি স্বাক্ষর করে। এরপর ২০১৬ সালে কৃষি, জলবায়ু পরিবর্তনসহ বিভিন্ন খাতে ৭২২.২৯ কোটি টাকার চুক্তি স্বাক্ষরিত হয়।
ফ্রান্স–বাংলাদেশ সম্পর্ক

ফ্রান্স ও বাংলাদেশের মধ্যে বর্তমানে সুসম্পর্ক বিদ্যমান। উভয় রাষ্ট্রে পরস্পরের দূতাবাস ব্যাবস্থার মাধ্যমে আর্থনৈতিক ও সাংস্কৃতিক সম্পর্ক বজায় রাখে।
ফরাসিরা প্রথম বাংলাদেশে আসে সপ্তাদশ শতকে। তারা এই দেশে এসেছিলো বাণিজ্যিক উদ্দেশ্যে। ফরাসিরা ঢাকা শহরসহ বিভিন্ন জায়গায় বাণিজ্য কুঠি স্থাপন করেছিলো। তাদের বাণিজ্যিক প্রতিদ্বন্দী ছিলো ব্রিটিশরা। তাদের মধ্যে রাজনৈতিক বিরোধও ছিলো। ১৭৫৭ সালে যখন ব্রিটিশদের সাথে নবাব সিরাজ-উদ-দৌলার পলাশীর যুদ্ধ হয়, তখন নবাবের সহায়তার জন্য ফরাসিরা সৈন্য পাঠিয়েছিলো।
১৯৯০ সালে ফরাসি প্রেসিডেন্ট ফ্রাসোয়া মিটারেন্ড একটি সরকারী সফরে বাংলাদেশ ভ্রমণ করেন। এরপর ১৯৯৯ সালে বাংলাদেশের প্রধানমন্ত্রী শেখ হাসিনা একটি সরকারী সফরে প্যারিসে যান। তাছাড়া বাংলাদেশের সাবেক পররাষ্ট্র মন্ত্রী মোর্শেদ খান ও দীপু মনি যথাক্রমে ২০০৬ ও ২০১০ সালে ফ্রান্স ভ্রমণ করেন।
২০২১ সালে বাংলাদেশের প্রধানমন্ত্রী ফ্রান্সে সফর করেন এবং ফরাসি রাষ্ট্রপ্রধানের সাথে দেখা করে ৩টি চুক্তিতে স্বাক্ষর করেন।
"Alliance Française" এর মাধ্যমে ১৯৫৯ সাল থেকে বাংলাদেশে ফরাসি সংস্কৃতি প্রচার করা হয়। এছাড়া ১৯৯৩ সাল থেকে ফরাসি প্রত্নতত্ত্ববিদ বাংলাদেশের মহাস্থানগড়ে খনন কাজ করছেন। তারা অনেক গুরুত্বপূর্ণ প্রত্নতাত্ত্বিক আবিষ্কার করতে সক্ষম হয়েছেন।
২০১২ সালের হিসাবে, উভয় দেশের দ্বিপাক্ষিক বাণিজ্য হয়েছে মোট ১.৬৪৭ বিলিয়ন মার্কিন ডলার। এর মধ্যে বাংলাদেশের রপ্তানি আয় ১.৫১৩ বিলিয়ন ডলার। বাংলাদেশ প্রধানত বোনা গার্মেন্টস, হিমায়িত খাদ্য, কৃষি পণ্য, চামড়া, পাট ও পাটজাত পণ্য ফ্রান্সে রপ্তানি করে। ফ্রান্স এর প্রধান রপ্তানি পণ্য হলো রাসায়নিক, ইলেকট্রনিক্স, যানবাহন, কাঠ এবং কাগজ।
২০২১ সালের রাষ্ট্রীয় সফরে বাংলাদেশের প্রধানমন্ত্রী উভয় দেশের বাণিজ্যের আকার দ্বিগুণ হবে বলে আশা ব্যক্ত করেন। এই সফরে বাংলাদেশকে দেওয়া এএফডি-র মোট সাহায্যের পরিমাণ এক শত কোটি ইউরো অতিক্রম করে।
জিয়াউর রহমানের নামে নামকরণের তালিকা

এই নিবন্ধে বাংলাদেশের সপ্তম রাষ্ট্রপতি (১৯৭৭-১৯৮১) জিয়াউর রহমান এর নামানুসারে তৈরি জিনিসের একটি তালিকা করা হলো। এই তালিকায় প্রস্তাবিত নাম পরিবর্তনও অন্তর্ভুক্ত।
আল্ফ হল

আলফ্রেড ইউয়ার্ট হল (; জন্ম: ২৩ জানুয়ারি, ১৮৯৬ - মৃত্যু: ১ জানুয়ারি, ১৯৬৪) ল্যাঙ্কাশায়ারের বোল্টনে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে ল্যাঙ্কাশায়ার ও ট্রান্সভালের প্রতিনিধিত্ব করেছেন। ১৯২৩ থেকে ১৯৩১ সময়কালে দক্ষিণ আফ্রিকার পক্ষে সাত টেস্টে অংশগ্রহণ করেছেন আল্ফ হল। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শীতা দেখিয়েছেন। পাশাপাশি বামহাতে ব্যাটিংয়ে নিচেরসারিতে অংশগ্রহণ করেছেন।
প্রথম-শ্রেণীর ক্রিকেটে তার অংশগ্রহণ বেশ সীমিত ছিল। দক্ষিণ আফ্রিকা ও নিজ কাউন্টি ল্যাঙ্কাশায়ারের মধ্যে ব্যবসায়িক সম্পর্কে আবদ্ধ থাকাই তার এ সীমাবদ্ধতার কারণ। তাস্বত্ত্বেও ১৯২৩ থেকে ১৯২৪ সময়কালে পেশাদারী পর্যায়ে ল্যাঙ্কাশায়ারের পক্ষে নয়টি খেলায় অংশ নিতে পেরেছিলেন। তবে, দক্ষিণ আফ্রিকার পক্ষে তার আন্তর্জাতিক ক্রিকেটে অংশগ্রহণ নিয়ে বিতর্কের সৃষ্টি করেছিল।
দক্ষিণ আফ্রিকায় তৎকালীন সময়ে ম্যাটিং পিচ ব্যবহারে তার বোলিংয়ে বেশ উন্নতি সাধিত হয়। দুইটি বিশ্ববিদ্যালয় দলের বিপক্ষে ষোল উইকেট পেলেও ইংল্যান্ডের বিপক্ষে তেমন সুবিধা করতে পারেননি। তাস্বত্ত্বেও ল্যাঙ্কাশায়ার লীগে ইস্ট ল্যাঙ্কাশায়ার ও টডমোর্ডেনের বিপক্ষে বোলিংয়ে নামেন যা কার্যত অকার্যকর ছিল।
বামহাতি ফাস্ট-মিডিয়াম বোলার হিসেবে আল্ফ হল ম্যাটিং পীচে স্পিন করতে সক্ষমতা দেখান। ১৯২৬-২৭ মৌসুমের কারি কাপে ছয় খেলায় বায়ান্নো উইকেট দখল করে রেকর্ড গড়েন। তন্মধ্যে নাটালের বিপক্ষে ১৪/১১৫ ও বর্ডারের বিপক্ষে ১১/৯৮ লাভ করেন। বুস্টার নুপেনের সাথে আক্রমণাত্মক জুটি গড়ে ট্রান্সভালকে ঐ বছরের কারি কাপের শিরোপা জয়ে প্রভূতঃ ভূমিকা রাখেন। ১৯২৫-২৬ মৌসুমের ছয় খেলার পাঁচটিতেই তার দল জয় পেয়েছিল। ১৯২০-২১ মৌসুমে ট্রান্সভালের পক্ষে প্রথম খেলেন। ১৯২১-২২ মৌসুমের কারি কাপে ৩৬ উইকেট নিয়ে যৌথভাবে সর্বোচ্চ উইকেটশিকারী হন।
পরের বছর আঘাতের কারণে প্রথম টেস্ট খেলতে পারেননি। কিন্তু ১৯২২-২৩ মৌসুমে ইংল্যান্ড সফরের বাদ-বাকী চার টেস্টে আশাতীত সাফল্য লাভ করতে সক্ষম হন। কিন্ত সিরিজের কোন খেলায় তার দল জয় পায়নি। সিরিজের দ্বিতীয় ও নিজস্ব প্রথম টেস্টের দ্বিতীয় ইনিংসে ৭/৬৩ নিয়ে অভিষেকে পাঁচ উইকেট লাভের কীর্তিগাঁথা রচনা করেন। মার্চ, ২০১৭ সাল পর্যন্ত সিডনি বার্ক ও আল্ফ হল অভিষেকে ১০ বা ততোধিক উইকেট লাভের কৃতিত্ব দেখান। খেলায় তার ১১২ রান খরচায় ১১ উইকেট প্রাপ্তি অভিষেকে যে-কোন দক্ষিণ আফ্রিকান ক্রিকেটারের সেরা বোলিং নৈপুণ্য। মাঠে কাঁধ সমান উঁচু ক্যাচ ধরার খেসারত হিসেবে ইংল্যান্ড মাত্র এক উইকেটে জয় পেয়েছিল।
১৯২৪-২৫ মৌসুমে এস.বি. জুয়েলের নেতৃত্বাধীন দলের বিপক্ষে খেলেন। টেক্সটাইল শিল্পে কাজ করতেন। ফলে ব্যবসায়িক দায়িত্ববোধের অংশ হিসেবে প্রথম-শ্রেণীর ক্রিকেট থেকে পুনরায় নিজেকে গুটিয়ে নেন। ১৯২৭-২৮ মৌসুমে ইংল্যান্ডের পরবর্তী দক্ষিণ আফ্রিকা সফরে মুখোমুখি হন। কিন্তু, দুই টেস্টের একটিতে ৯/১৬৭ পেলেও অনেক রান দিয়ে ফেলেন। ১৯৩০-৩১ মৌসুমে দক্ষিণ আফ্রিকার টার্ফ পিচে খেললেও তেমন সফলতা পাননি।
বোলিংয়ে দক্ষতা পেলেও আল্ফ হল প্রথম-শ্রেণীর ক্রিকেটের ইতিহাসে অন্যতম র‌্যাবিটে পরিণত হন। টেস্ট খেলোয়াড়দের মধ্যে কেবলমাত্র ভাগবত চন্দ্রশেখর রানের তুলনায় উইকেট গড়ে শীর্ষে অবস্থান করেন। প্রথম-শ্রেণীর ক্রিকেটে হোপার রিড ব্যাটিং গড়ে তার নিম্নে অবস্থান করছেন। হল তার সমগ্র খেলোয়াড়ী জীবনে ৫৭টি প্রথম-শ্রেণীর ক্রিকেটে অংশ নিলেও মাত্র তিনবার দুই অঙ্কের কোটা স্পর্শ করতে পেরেছিলেন।
অ্যানাস্থেসিয়া সচেতনতা

অ্যানাস্থেসিয়া সচেতনতা বা আন্‌ইণ্টেডেড্‌ ইনট্রা-অপারেটিভ সচেতনতা (Anesthesia awareness/unintended intra-operative awareness) অস্ত্রোপচারের সময়ে রোগীকে চেতনাবিহীন করতে প্রয়োগ করা সাধারণ সংজ্ঞাহীনতা বা এই সংক্রান্ত ওষুধগুলোর প্রয়োজনের কম প্রয়োগ করার ফলে সৃষ্টি হওয়া রোগীর একধরনের মানসিক অবস্থা কিংবা অস্ত্রোপচারের সময়ে ঘটা ঘটনাসমূহ অস্ত্রোপচারের পরে পুনঃস্মরণের এক অবস্থা। অন্যদিকে এটি পোস্ট-অ্যানাস্থেসিয়া কেয়ার ইউনিট (PACU) বা ইণ্টেন্সিভ কেয়ার ইউনিট (ICU)এ অস্ত্রোপচারের পরে স্বাভাবিক অবস্থায় ফিরে আসার সময়েও ঘটতে পারে। এর ফলে রোগীর পঞ্চইন্দ্রিয় সচেতন অবস্থায় থাকে যদিও রোগী শরীরের অংগসমূহ চলাচল করতে সক্ষম হয় না ; অর্থাৎ রোগী অস্ত্রোপচারের বেদনা, কক্ষে চলতে থাকা কথোপকথন ইত্যাদি অনুভব করতে পারে; কিন্তু সাড়া দিতে পারে না ।
অপর্যাপ্ত পরিমাণে সংজ্ঞাহীনতার ওষুধ প্রয়োগের ফলে এই অবস্থার সৃষ্টি হয়। এই অবস্থাটি অস্ত্রোপচারের ভিন্নতা অনুযায়ী প্রায় ০.২% র থেকে ৪০% রোগীর ক্ষেত্রে সৃষ্টি হয়। এট অস্ত্রোপচারের অবস্থা ও রোগীর মানসিক অবস্থার ওপরে নির্ভর করে। সাধারণ অস্ত্রোপচারের ক্ষেত্রে ০.২%, প্রায় ০.৪% সিজারিয়ানে, ১ র থেকে ২ % হৃদযন্ত্রের অস্ত্রোপচারের ক্ষেত্রে, ও ১০-৪০% রোগীর সাথে দুর্ঘটনাজনিত অস্ত্রোপচারের পরে পুনঃস্মরণের (incidence of memorization) অবস্থার সৃষ্টি হয়।
এর প্রায় এক তৃতীয়াংশই বেদনা অনুভব হতে পারে। নিউরো- মাস্কুলার ব্লকেডের (neuro-muscular blockade) অনুপস্থিতিতে এই অবস্থাটি অর্ধেক বৃদ্ধি পায়। এই অবস্থায় রোগী অস্ত্রোপচারের বেদনা অনুভব করতে পারে, কথোপকথন শুনতে পারে, কাটাছেঁড়ায় হওয়া কষ্ট অনুভব করতে পারে। কিন্তু তারা সাড়া দিতে সক্ষম হয় না; কারণ ইতোমধ্যে মাসল রিলাক্সেণ্ট (paralytic/muscle relaxant) প্রয়োগ করা হয়।
দুই প্রকারর সচেতন অবস্থার সৃষ্টি হয়:
শরৎকুমার রায় (ভূতত্ববিদ)

শরৎকুমার রায় (২৭ আগস্ট ১৮৯৭—১৭ এপ্রিল ১৯৬২) একজন আন্তর্জাতিক খ্যাতিসম্পন্ন বাঙালি ভূতত্ত্ববিদ।
নদীয়ার শ্যামনগর গ্রামে এক বনেদি মাহিষ্য পরিবারে ১৮৯৭ সালের ২৭ আগস্ট জন্মগ্রহণ করেন। পিতা নবীনকৃষ্ণ রায় ছিলেন ইঞ্জিনিয়ার। পিতার চাকুরিসূত্রে তাকে হাজারিবাগ চলে যেতে হয়। সেখানে সেন্ট কলম্বাস স্কুলে ম্যাট্রিক পাশ করে কলকাতায় বঙ্গবাসী কলেজে ভর্তি হন তিনি। আই.এস.সি পাশ করার পর বন্ধু রাজা বসুর (বিখ্যাত ভূতাত্ত্বিক প্রমথনাথ বসুর অন্যতম পুত্র) সাথে লন্ডনে চলে যান ১৯১৯ সালে ও লন্ডন বিশ্ববিদ্যালয়ে ভর্তি হন।
আর্থিক সমস্যার কারণে চাকরি নিয়ে আমেরিকা যাত্রা করেন। নৈশপ্রহরীর কাজ দিয়ে তার জীবিকা শুরু হয়। ইলিয়নর বিশ্ববিদ্যালয় থেকে বি.এ পাশ করেন ১৯২০ সালে কর্মরত অবস্থায়। সহকারী জীবাশ্মবিদের চাকরি নেন নিউ ইয়র্ক স্টেট মিউজিয়ামে এবং জীবাশ্মবিদ্যার সহ কিউরেটর পদে যোগ দেন শিকাগো ন্যাচারাল হিস্ট্রি মিউজিয়ামে কয়েক বছর পরেই। ভূতত্ব নিয়ে গবেষণার জন্যে শিকাগো বিশ্ববিদ্যালয় থেকে পি.এইচ.ডি ডিগ্রী পান ১৯৪১ সালে।
দ্বিতীয় বিশ্বযুদ্ধের সময় আমেরিকার বিমানবাহিনীতে যোগ দিয়ে ভারতে আসেন কর্মসূত্রে। এসময় তিনি রুজভেল্ট নগর (বর্তমান কল্যাণী) ও নদীয়ার ধুবুলিয়া সৈন্যব্যারাকে কিছুদিন ছিলেন।
যুদ্ধ শেষে শরৎকুমার ১৯৪৭ সালে শিকাগো ন্যাচারাল হিস্ট্রি মিউজিয়ামের চিফ কিউরেটর পদ পেয়েছিলেন। অবসর গ্রহণ পর্যন্ত এই পদে আসীন ছিলেন তিনি। গবেষণামূলক কাজে 'রসন ম্যাকমিলান আর্কটিক একসপিডিশনে'র সদস্য হন তিনি এবং সুমেরু যান। প্রথম ভারতীয় শুধু নন, প্রথম এশিয়ান হিসেবে সুমেরু পদার্পণ করেন শরৎকুমার রায়। নৃতাত্ত্বিক গবেষণা, এস্কিমো ও যাযাবর ন্যাসকেপি মানুষের জীবনযাত্রা, সংস্কৃতি সম্পর্কে এই গবেষণামূলক অভিযান সাফল্য লাভ করে। প্রায় পনের মাস মেরুপ্রদেশের অভিযানে শরৎকুমার বহু অমেরুদণ্ডী প্রানীর জীবাশ্ম সংগ্রহ করেন ও দুটি বই লেখেন এর ওপর নির্ভর করে। তার কৃতিত্ব প্রকাশ হয় মডার্ন রিভিউ ও বাঙালি 'প্রবাসী' পত্রিকায়।
আগ্নেয়গিরি বিশারদ বা ভলকানোলজিস্ট হিসেবেও খ্যাতির শিখরে ওঠেন তিনি। ফিল্ড মিউজিয়ামের বিজ্ঞানী রূপে পঞ্চাশের দশকে মেক্সিকো, গুয়াতেমালা, এল সালভাদোর, নিকারাগুয়া ও কোস্টা রিকা যান। মুলত জীবন্ত আগ্নেয়গিরির ওপর বিপজ্জনক গবেষণা করেছেন। শিকাগো ন্যাচারাল হিস্ট্রি মিউজিয়ামের নিউজ বুলেটিন সূত্রে জানা যায় দু- বার তার হাত পা ঝলসে যায় আগ্নেয়গিরি পর্যবেক্ষণের কাজে। তার কয়েকটি গবেষণাপত্র প্রকাশিত হয় আগ্নেয়গিরি সম্পর্কে।
শরৎকুমার 'জিওলজিকাল সোসাইটি অফ আমেরিকা'র ফেলো ছিলেন। আর্কটিক ইনস্টিটিউট অফ নর্থ আমেরিকা, আমেরিকান এসোসিয়েশন ফর দি এডভ্যান্সমেন্ট অফ সায়েন্সের সদস্য হন। শরৎকুমার রায়ের সারা জীবনের কাজের স্বীকৃতি হিসেবে তার নামে সুমেরুর ব্যাফিন দ্বীপের একটি পর্বতের নামকরণ করা হয় মাউন্ট শরৎ।
শিকাগোর বিলিং হাসপাতালে ১৭ এপ্রিল ১৯৬২ তে মারা যান বাঙালি বিজ্ঞানী শরৎকুমার রায়।
সখী তুমি কার

সখী তুমি কার আব্দুল্লাহ আল মামুন পরিচালিত ১৯৮০ সালের বাংলাদেশী রোমান্টিক-নাট্য চলচ্চিত্র। চলচ্চিত্রটি রচনা করেছেন আব্দুল্লাহ আল মামুন। ত্রিভুজ প্রেমের এই চলচ্চিত্রে প্রধান চরিত্রে অভিনয় করেছেন রাজ্জাক, শাবানা ও ফারুক।
শাবানা এই চলচ্চিত্রের অভিনয়ের জন্য ৬ষ্ঠ জাতীয় চলচ্চিত্র পুরস্কারে শ্রেষ্ঠ অভিনেত্রী বিভাগে পুরস্কৃত হন।
ফারুক ও শাবানা দুইজন বিশ্ববিদ্যালয়ে একই সাথে পড়াশুনা করে। তারা দুজন দুজনকে ভালোবাসে। মেধাবী ফারুক বৃত্তি পেয়ে দেশের বাইরে চলে যায় উচ্চতর পড়াশুনার জন্য। মধ্যবিত্ত ঘরের মেয়ে শাবানা পরিবার চালানোর জন্য চাকরি নেয় রাজ্জাকের অফিসে। রাজ্জাক ধনী ও অবিবাহিত পুরুষ। অফিসে কয়েকটি ঘটনার পর তাদের নিয়ে কানাঘুষা শুরু হলে রাজ্জাক শাবানার মান বাঁচাতে তাকে বিয়ে করে। ইতোমধ্যে ফারুক বিদেশ থেকে ফিরে দেখে শাবানা এখন তার বড় ভাইয়ের স্ত্রী। শুরু হয় তার বিয়োগান্তক জীবন।
"সখী তুমি কার" চলচ্চিত্রের সঙ্গীত পরিচালনা করেছেন আলম খান। তিনি এর আগে আব্দুল্লাহ আল মামুন পরিচালিত সারেং বৌ চলচ্চিত্রেরও সঙ্গীত পরিচালনা করেন। গীত রচনা করেছেন মুকুল চৌধুরী। গানে কণ্ঠ দিয়েছেন আব্দুল জব্বার ও রুনা লায়লা।
জাতীয় চলচ্চিত্র পুরস্কার
কালাও

এল কালাও () পেরুর প্রধান সমুদ্রবন্দর। এই শহরকে বলা হয় প্রভিন্সিয়া কন্সটিটিউশনাল (সাংবিধানিক প্রদেশ) যা কালাও অঞ্চলের একমাত্র প্রদেশ। দেশের রাজধানী থেকে কালাও শহরের ঐতিহাসক কেন্দ্র ১৫ কি.মি. (৯.৩) দূরে অবস্থিত। কালাওয়ের উত্তর, দক্ষিণ ও পূর্বদিকে আছে লিমা প্রদেশ এবং পশ্চিমে প্রশান্ত মহাসাগর।
এল কালাও গড়ে তোলে স্পেনীয় উপনিবেশকারীরা ১৫৩৭ সালে, লিমার (১৫৩৫) দুবছর পরে। কিছুকালের মধ্যে এটি প্রশান্ত মহাসাগরে স্পেনীয় বাণিজ্যের প্রধান বন্দরে পরিণত হয়। শহরটির নামকরণের উৎস অজানা, তবে ১৫৫০ সাল থেকেই এটি এই নামে পরিচিত।
১৯৪৯ সালের দিকে কালাও পরিচিত ছিল বিশ্বের অন্যতম বৃহৎ কোকোজাত দ্রব্য উৎপাদন ও কোকেন মাদক ব্যবসার কেন্দ্র হিসেবে।
সেস্রুমনির

সেস্রুমনির (রোমান হরফ - Sessrúmnir) হল নর্স পুরাণ'এ ব্যবহৃত একটি ধারণা; এর আক্ষরিক অর্থ "বসিবার ঘর"। যতদূর সম্ভব, জাহাজের খোলের নিচের অংশে দাঁড় বাইবার জন্য সারি সারি বেঞ্চ সমন্বিত অংশটিকেই এই নামে অভিহিত করা হত।
ত্রয়োদশ শতাব্দীতে স্নোরি স্টুরলসন তাঁর রচিত "স্নোর-এডার"  "গিলফাগিনিং" ও "স্কাল্ডস্কাপারমাল" আখ্যানে শব্দটি দুটি পৃথক অর্থে মোট তিনবার ব্যবহার করেন। তারমধ্যে দু'বার ("গিলফাগিনিং"-এর ২৪তম অধ্যায় ও "স্কাল্ডস্কাপারপমাল"-এর ২০তম অধ্যায়ে) এর মাধ্যমে দেবী ফ্রাইয়ার একটি বিশাল ও সুন্দর প্রাসাদকে বোঝানো হয়েছে; স্বর্গে (প্যানথিওনে) তাঁর আবাসস্থল ফোল্কভাংরে অবস্থিত এই প্রাসাদেই দেবী ফ্রাইয়া বিভিন্ন যুদ্ধক্ষেত্রে মৃতদের আত্মার অর্ধেককে তাঁর অধীনে আশ্রয় দেন ("স্কাল্ডস্কাপারপমাল"-এর ২০তম অধ্যায়)। তৃতীয়বার এর উল্লেখ পাওয়া যায় "স্কাল্ডস্কাপার" আখ্যানেরই ৭৫ তম অধ্যায়ে। সেখানে প্রদত্ত একটি জাহাজের নামের তালিকার মধ্যে এই নামটিকেও দেখতে পাওয়া যায়।
নর্স পুরাণের বিখ্যাত জার্মান অনুবাদক রুডলফ সিমেকের মতে "সেস্রুমনির" শব্দটির আদত অর্থ ছিল সারি সারি বসিবার বেঞ্চ সমন্বিত কোনও বড় ঘরবিশেষ। সেই অর্থ থেকেই শব্দটি জাহাজের খোলের নিচের অংশের ক্ষেত্রেও প্রযোজ্য হতেই পারে। এই কারণেই একই নাম নর্স পুরাণের একই আখ্যানে সম্পূর্ণ দুই পৃথক অর্থে ব্যবহৃত হতে দেখা যায়।
আব্দুল লতিফ সিদ্দিকী

আবদুল লতিফ সিদ্দিকী (জন্ম: ১৮ ডিসেম্বর ১৯৩৭) হলেন একজন বাংলাদেশী রাজনীতিবিদ, সাবেক মন্ত্রী ও টাঙ্গাইল-৪ আসনের সাবেক সংসদ সদস্য। তিনি ১৯৭০ সাল থেকে এখন পর্যন্ত মোট ছয়বার এ আসনের সংসদ সদস্য হিসেবে নির্বাচিত হয়েছেন। তিনি ২০০৯ থেকে ২০১৪ পর্যন্ত গণপ্রজাতন্ত্রী বাংলাদেশ সরকারের বিভিন্ন মন্ত্রণালয়ের মন্ত্রীর দায়িত্ব পালন করেন। এছাড়া তিনি বাংলাদেশ আওয়ামী লীগের সভাপতিমণ্ডলীর সদস্য হিসেবেও দায়িত্ব পালন করেছেন।
আবদুল লতিফ সিদ্দিকী টাঙ্গাইল-৪ আসন থেকে ছয়বার সংসদ সদস্য নির্বাচিত হন। প্রথম ১৯৭০, দ্বিতীয় ১৯৭৩, তৃতীয় ১৯৯৬ সালে এবং চতুর্থ ২০০৯ সালে ও পঞ্চম ২০১৪ সালে। তিনি ১লা সেপ্টেম্বর ২০১৫ সালে সংসদ সদস্য পদ থেকে পদত্যাগ করেন। সর্বশেষ ২০২৩ সালের ৭ই জানুয়ারি দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে এই আসন থেকেই ষষ্ঠবারের মত সংসদ সদস্য নির্বাচিত হয়েছেন।
তিনি ২০০৯ থেকে ২০১৩ সাল পর্যন্ত বাংলাদেশ সরকারের পাট ও বস্ত্র মন্ত্রণালয়ের মন্ত্রী ছিলেন। ২০১৪ সালের জানুয়ারিতে আবদুল লতিফ সিদ্দিকী দশম মন্ত্রিসভার ডাক, টেলিযোগাযোগ ও তথ্য প্রযুক্তি মন্ত্রণালয়ের দ্বায়িত্ব পান। ৩০ সেপ্টেম্বর ২০১৪ সালে তিনি মুসলমানদের অন্যতম ধর্মীয় ভিত্তি হজ সম্পর্কে বিতর্কিত মন্তব্য করেন। ফলে ইসলামপন্থীদের আন্দোলনের মুখে পদত্যাগ করতে বাধ্য হন।
৭ জানুয়ারি ২০২৪ সালে তিনি দ্বাদশ জাতীয় সংসদ নির্বাচনে স্বতন্ত্র প্রার্থী হয়ে টাঙ্গাইল-৪ আসন থেকে সংসদ সদস্য পদে নির্বাচিত হন।
২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
২০১৪ সালের শেষের দিকে মার্কিন যুক্তরাষ্ট্রের নিউইয়র্কের একটি অনুষ্ঠানে হজ ও তবলিগ জামাত, প্রধানমন্ত্রীর ছেলে সজীব ওয়াজেদ জয় ও সাংবাদিকদের সম্পর্কে নিয়ে বিরূপ মন্তব্য করেন আব্দুল লতিফ সিদ্দিকী। ফলে তিনি নিজ দল আওয়ামী লীগ থেকে বহিষ্কৃত হন ও মন্ত্রিত্ব হারান। ১ সেপ্টেম্বর ২০১৫ সালে তিনি সংসদ থেকে পদত্যাগ করেন।
রাধাবল্লভী

রাধাবল্লভী পুরিকা অর্থাৎ পুরি বিশেষ বাংলার একটি ঐতিহ্যবাহী নোনতা খাদ্য বিশেষ। প্রাচীন গ্রন্থে এর উল্লেখ না থাকলেও আধুনিক কালে বাঙালি হিন্দু জনসমাজে ব্যাপকভাবে সমাদৃত।
এই খাদ্যটির কথা কোন প্রাচীন গ্রন্থ বা শাস্ত্রে উল্লেখ না পাওয়া গেলেও দ্রব্যগুণে এর সংস্কৃত নাম দেওয়া হয়েছে বেষ্টনিকা। রাধাবল্লভী শব্দটি দেশি শব্দ। তবে নামকরণ করা হয়েছে রাধিকা বা শ্রীরাধার রাধা এবং কৃষ্ণের অপর নাম বল্লভ থেকে।
ডালপুরির মতনই তবে এটি আকারে খানিকটা বড়। পুর হিসাবে বিরির পিঠি, লঙ্কা ইত্যাদির ব্যবহার করা হয়। মাসকলাই এর বাটা ময়দার সাথে মিশিয়ে এই ভোজ্যটি তৈরি করা হয়। দেখতে অনেকটা রুটিকা বা রুটির মতো হলেও একে ঘিয়ে ভেজে নেওয়া হয়।
সবচেয়ে বিখ্যাত কলকাতার ‘পুঁটিরাম’-এর রাধাবল্লভী। পশ্চিমবঙ্গের হুগলীর শ্রীরামপুরের মহেশ দত্তের দোকানের রাধাবল্লভীর বিশেষ সমাদর আছে।
 হ্যাংলা হেঁসেল
আইএনএস খান্ডেরি (২০১৭)

আইএনএস খান্ডারি (S৫১) হল ভারতীয় নৌ সেনার দ্বিতীয় স্করপেন গোত্রের সাবমেরিন ।মুম্বইয়ের মাজাগাঁও ডক থেকে আনুষ্ঠানিক ভাবে এই ডিজেল-ইলেকট্রিক অ্যাটাক সাবমেরিনটিকে ১২ ডিসেম্বর ২০১৭ সালে জলে নামানো হয়েছে। ১২ ডিসেম্বর ২০১৭ থেকেই শুরু হয়ে যাচ্ছে আইএনএস খান্ডেরি নামে এই অ্যাটাক সাবমেরিনের পরীক্ষামূলক সমুদ্রযাত্রা। টর্পেডো এবং অ্যান্টি-শিপ মিসাইল ব্যবহার করে হামলা চালাতে সক্ষম এই ডুবোজাহাজ। প্রতিরক্ষা প্রতিমন্ত্রী সুভাষ ভামরে এবং নৌসেনার প্রধান অ্যাডমিরাল সুনীল লানবার উপস্থিতিতে আইএনএস খান্ডেরি আনুষ্ঠানিক ভাবে জলে নেমেছে।
ফ্রান্সের সঙ্গে যৌথ উদ্যোগে মোট ছ’টি স্করপেন ক্লাস সাবমেরিন তৈরি করছে ভারত। মোট খরচ ৩০০ কোটি ডলার।দ্বিতীয় স্করপেন ক্লাস অ্যাটাক সাবমেরিন আইএনএস খান্ডেরি নৌসেনার হাতে চলে এল।মনে করা হচ্ছে ২০১৭ সালের শেষের দিকে এই সাবমেরিন সম্পূর্ণ রূপে ভারতীয় নৌবাহীনির হাতে চলে আসবে।
ধর্মরাজ মন্দির, বহড়ু

ধর্মরাজ মন্দির হল পশ্চিমবঙ্গের দক্ষিণ চব্বিশ পরগণা জেলার জয়নগর থানার বহড়ু গ্রামে অবস্থিত যোগী সম্প্রদায়ের একটি মন্দির। টালিছাওয়া মাটির গৃহে ধর্মরাজ বা ধর্মঠাকুর-এর প্রাচীন মূর্তি প্রতিষ্ঠিত। বৈশাখী বুদ্ধ-পূর্ণিমায় পূজা ও উৎসব-অনুষ্ঠানের সময় প্রচুর মানুষ এখানে সমবেত হন। 
এখানে মন্দিরের মধ্যে শিবমূর্তির মতো দেখতে ধর্মরাজের যে মূর্তি বর্তমান, তা মন্দির ঘরের তুলনায় বেশ বড়। উপবিষ্ট অবস্থায় বিশাল পুরুষমূর্তিটির উচ্চতা প্রায় ৫-৬ ফুট। বড়-বড় গোলাকার চোখ, পাকানো লম্বা গোঁফ। মাথায় একটি সাপের ফণা; গায়ের রং ঘন সবুজ, কানে ধুতরা ফুল। ধর্মরাজ ডান-পা মুড়ে বাম পায়ের উপর চোখ রেখে, ডানহাত অভয়মুদ্রার ভঙ্গিতে তুলে উপবিষ্ট। ধর্মরাজের মূর্তির পাশে একটি ছোট শিবলিঙ্গ আছে।এই প্রতিষ্ঠিত ধর্মরাজ কতকালের পুরানো, তা জানা যায় না। বংশপরম্পরায় যোগী পূজারীরা এর পূজা করে আসছেন।
পশ্চিমবঙ্গের রাঢ় অঞ্চলের (বাঁকুড়া, বীরভূম, বর্ধমান) সাধারণ লোকদেবতা 'ধর্মঠাকুর' সাধারণত কূর্মমূর্তিতে পূজিত হন। ইনিই ভাগীরথীর তীরে নিম্নবঙ্গের মানুষের অবচেতনায় প্রবাহিত হয়ে মহাদেব শিবের রূপ পরিগ্রহ করেছেন। একসময় যোগী সম্প্রদায় শৈবসম্প্রদায়ের দ্বারা আত্মীকৃত হয়েছিল। দুই সম্প্রদায়ের আত্মসাৎ-পূর্ব সংস্কৃতিদ্বন্দ্বের সন্ধিক্ষণের প্রমাণস্বরূপ বহড়ুর ধর্মরাজ বিরাজমান।
পীর সাহান্দীর দরগাহ

পীর সাহান্দির দরগাহ হল পশ্চিমবঙ্গের উত্তর চব্বিশ পরগণার বসিরহাট মহকুমার হিঙ্গলগঞ্জ থানার বাঁকড়া গ্রামে অবস্থিত পীর সাহান্দী সাহেবের সমাধি দরগাহ।
খড়ের ছাউনি দেওয়া ইটের তৈরী দরগাহটি প্রায় দুশো বছর প্রাচীন। পাশে বনবিবির একটি থান আছে এবং পীর সাহেবের ছোট ভাইয়ের একটি মাজার আছে। দরগাহটি বড়-বড় গাছ-গাছালির মধ্যে একটি নির্জন স্থানে অবস্থিত। দরগাহের সমাধিস্তম্ভের গায়ে কয়েকটি গর্তের মধ্যে বিষধর সাপের আস্তানা আছে বলে লোকজনের বিশ্বাস। প্রতি শুক্রবার 'পীরের দয়া' লাভের জন্য কলাপাতা ও ফুল নিয়ে ভক্তরা সমবেত হন। পীরের সমাধির একপাশে ইটের ওপর কলাপাতা রেখে ফুলটি ঢেকে দেওয়া হয়। 'পীরের দয়া' হলে ফুলটি তাড়াতাড়ি ইটের তলা দিয়ে নিচে গড়িয়ে পড়ে এবং ঐ ফুলধোয়া জল খেলে মনোস্কামনা পূর্ণ হয় বলে ভক্তদের বিশ্বাস।
প্রতিবছর ১ মাঘ তারিখে বাঁকড়া গ্রামে পীর সাহান্দির উৎসব উপলক্ষে দরগাহ-প্রাঙ্গনে বিরাট মেলা বসে। মেলায় কাওয়ালি গান, নানারকম বাজনা ও অন্যান্য জিনিসপত্রের হাট বসে। পীরের কাছে হাজত-মানত করা হয়, ভক্তরা দুধ, ফল, মিষ্টি, শিরনি পীরের উদ্দেশ্যে নিবেদন করে। ইচ্ছাপূরণের জন্য অনেক ভক্ত পীরের কাছে 'হত্যে' দিয়ে থাকেন।
মিছবাহুল উলূম কামিল মাদ্রাসা

মিছবাহুল উলূম কামিল মাদরাসা ঢাকা জেলার মতিঝিলে অবস্থিত একটি আলিয়া মাদ্রাসা। তবে এটি টিএন্ডটি কলোনী মাদরাসা নামেও পরিচিত। ১৯৭৫ সালে এই প্রতিষ্ঠানটি তার যাত্রা শুরু করে। মূলত তখন এটি তৎকালীন পিএন্ডটি কলোনি (যা বর্তমানে টিএন্ডটি নামে পরিচিত) এর নিবাসীদের সন্তানদের পড়াশোনার জন্য প্রতিষ্ঠিত হয়েছিল। বর্তমানে দেশের বিভিন্ন অঞ্চলের শিক্ষার্থীরা এখানে লেখাপড়া করছে। বর্তমানে এখানে এতিম শিক্ষার্থীদের বিনামূল্যে পড়াশোনা করার সু-ব্যবস্থা রয়েছে। 
১৯৭৫ সালে ঢাকার মতিঝিলে মিছবাহুল উলূম কামিল মাদরাসা একটি প্রাথমিক বিদ্যালয় হিসেবে আত্মপ্রকাশ করে। মাদ্রাসার ইউনিফ্রম ছাত্রদের সাদা পাঞ্জাবী, ছাত্রীদের ধর্মীয় হিজাব।
কসাই (চলচ্চিত্র)

কসাই আমজাদ হোসেন পরিচালিত ১৯৮০ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন আমজাদ হোসেন। এতে অভিনয় করেছেন আলমগীর, কবরী সারোয়ার, ববিতা, রোজিনা, জসিম, আনোয়ারা প্রমুখ।
চলচ্চিত্রটি ১৯৮০ সালে মস্কো আন্তর্জাতিক চলচ্চিত্র উৎসব-এ এবং ১৯৮১ সালে জার্মানিতে একটি আন্তর্জাতিক চলচ্চিত্র উৎসবে প্রদর্শিত হয়। এই চলচ্চিত্রের জন্য ৬ষ্ঠ জাতীয় চলচ্চিত্র পুরস্কারে রোজিনা শ্রেষ্ঠ পার্শ্বচরিত্রে অভিনেত্রী বিভাগে, আলাউদ্দিন আলী শ্রেষ্ঠ সঙ্গীত পরিচালক বিভাগে, সৈয়দ আব্দুল হাদী শ্রেষ্ঠ পুরুষ কণ্ঠশিল্পী বিভাগে এবং সাবিনা ইয়াসমিন শ্রেষ্ঠ নারী কণ্ঠশিল্পী বিভাগে পুরস্কৃত হন।
"কসাই" চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও আমজাদ হোসেন। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী ও রুনা লায়লা।
জাতীয় চলচ্চিত্র পুরস্কার
পদ্মজা নাইডু হিমালয়ান জুওলজিক্যাল পার্ক

পদ্মজা নাইডু হিমালয়ান জুওলজিক্যাল পার্ক (দার্জিলিং চিড়িয়াখানা হিসাবেও পরিচিত) হচ্ছে ভারতের পশ্চিমবঙ্গ প্রদেশের দার্জিলিং এ ৬৭.৫৬ একর (২৭.৩ হেক্টর) স্থানজুড়ে অবস্থিত একটি চিড়িয়াখানা। চিড়িয়াখানাটি ১৯৫৮ সালে চালু করা হয় এবং ৭,০০০ ফুট (২,১৩৪ মিটার) উচ্চতায় অবস্থানের কারণে ভারতের সর্বোচ্চ উচ্চতায় অবস্থিত চিড়িয়াখানা হিসাবে প্রসিদ্ধ। চিড়িয়াখানাটিতে পাহাড়ী অঞ্চলের প্রাণী প্রজনন ব্যবস্থা রয়েছে এবং এখানে স্নো লেপার্ড, হিমালয় অঞ্চলের বিপন্ন প্রজাতির নেকড়ে এবং লাল পান্ডা প্রভৃতি প্রাণীর সফল কৃত্রিম প্রজনন সম্ভব হয়েছে। চিড়িয়াখানাটিতে প্রতিবছর প্রায় ৩,০০,০০০ দর্শনার্থী আসেন। পার্কটির নাম সরোজিনী নাইডুর মেয়ে পদ্মাজা নাইডু (১৯০০-১৯৭৫) এর নাম অনুসারে রাখা হয়। চিড়িয়াখানাটি রেড পান্ডা প্রোগ্রাম এর ক্ষেত্রে ভারতের সেন্ট্রাল জু অথরিটি এর কেন্দ্র হিসাবে কাজ করে এবং এটি ওয়ার্ল্ড অ্যাসোসিয়েশন অব জু এন্ড অ্যাকুরিয়াম এর একজন সদস্য।
চিড়িয়াখানাটি ১৯৫৮ সালের ১৪ আগস্ট পশ্চিমবঙ্গ সরকারের শিক্ষা বিভাগের অধীনে দার্জিলিং শহরের পার্শ্ববর্তী বার্চ হিলে প্রতিষ্ঠিত হয়। এর প্রাথমিক উদ্দেশ্য ছিল হিমালয় অঞ্চলের প্রাণীকূলের গবেষণা ও সংরক্ষণ। চিড়িয়াখানাটির প্রথম প্রতিষ্ঠাতা পরিচালক ছিলেন দীলিপ কুমার দে, যিনি তৎকালীন সময়ে শিক্ষা মন্ত্রণালয়ের প্রতিনিধিত্ত্ব করছিলেন যার প্রধান উদ্দেশ্য ছিল হিমালয়ের প্রাণী ও উদ্ভিদকূলের উপর বিশেষিত একটি জুওলজিক্যাল পার্ক গড়ে তোলা। পার্কটিতে ১৯৬০ সালে সোভিয়েত রাশিয়ার নিকিতা খ্রুশ্চেভ কর্তৃক ভারত সরকারকে উপহার হিসাবে প্রদানকৃত একজোড়া সাইবেরিয়ান বাঘ স্থান পেয়েছিল। পরবর্তী সময়ে হিমালয় অঞ্চলের প্রাণী সংরক্ষণাগার হিসাবে চিড়িয়াখানাটি ব্যাপক খ্যাতি লাভ করেছে। বর্তমানে চিড়িয়াখানাটিতে বিপন্নপ্রায় বিভিন্ন প্রাণী, যেমন- স্নো লেপার্ড, লাল পান্ডা, গোরাল (পাহাড়ি ছাগল), সাইবেরিয়ান বাঘসহ বিভিন্ন প্রজাতির পাখি রয়েছে। যাহোক, পাহাড়ি অঞ্চলের তাপমাত্রা বৃদ্ধি হিমালয় অঞ্চলের প্রাণীদের জন্য একটি নতুন আশঙ্কা হিসাবে দেখা দিয়েছে।
১৯৭২ সালের জানুয়ারি মাসে পার্কটি এর রক্ষণাবেক্ষন ব্যয়ভার বহনের ক্ষেত্রে কেন্দ্রীয় সরকার এবং রাজ্য সরকারের সাথে একটি চুক্তিতে আবদ্ধ হয়। এ সময় পার্কটিকে রেজিস্টারভূক্তও করা হয়। ১৯৯৩ সালের মে মাসে পার্কটিকে পশ্চিমবঙ্গ সরকারের বন বিভাগের অধীনে নেওয়া হয়। ১৯৭৫ সালেই পার্কটির নতুন নামকরণ করা হয়, এসময় তৎকালীন ভারতীয় প্রধানমন্ত্রী ইন্দিরা গান্ধী পার্কটিতে ভ্রমণ করেন এবং সরোজিনী নাইডুর মেয়ে পদ্মাজা নাইডুর স্মৃতির উদ্দেশ্যে উৎসর্গ করে পার্কটির নামকরণ করেন।
চিড়িয়াখানাটিতে বিপন্ন প্রায় প্রাণী স্নো লেপার্ড এবং লাল পান্ডার প্রজনন করা হয়েছে। স্নো লেপার্ড এর প্রজনন ১৯৮৩ সালে শুরু করা হয়, এক্ষেত্রে জুরিখ, যুক্তরাষ্ট্র এবং লেহ-লাদাখ থেকে আনা স্নো লেপার্ড এর সাথে প্রজনন সম্পন্ন করা হয়। অপরদিকে লাল পান্ডা প্রজনন কর্মসূচী শুরু হয় ১৯৯৪ সালে। এসকল প্রাণী ছাড়াও চিড়িয়াখানাটিতে অন্যান্য প্রজাতির প্রাণী যেমন নীল ভেড়া, হিমালয়ের মোনাল, ধূসর ময়ূর, হিমালয়ের স্যালামাণ্ডার, তিব্বতীয় নেকড়ে, রক্ত রঙ্গীন পক্ষী ইত্যাদি প্রাণীর প্রজনন করা হয়। ২০১৯ সাল থেকে জার্মানির বার্লিন থেকে আনা ভুটানের জাতীয় প্রাণী মিশমি টাকিন সকলের দেখার জন্য আনা হয়, ভবিষ্যতে যাদের প্রজনন ঘটিয়ে বংশবৃদ্ধির পরিকল্পনা রয়েছে। চিড়িয়াখানাটি লাল পান্ডা, হিমালয়ের স্যালামাণ্ডার, তিব্বতীয় নেকড়ে এবং স্নো লেপার্ড প্রজনন ও সংরক্ষণের জন্য বিখ্যাত।
পরিকল্পনা মন্ত্রণালয় (বাংলাদেশ)

পরিকল্পনা মন্ত্রণালয় হলো গণপ্রজাতন্ত্রী বাংলাদেশ সরকারের ৪৩টি মন্ত্রণালয়ের একটি গুরুত্বপূর্ণ মন্ত্রণালয়। এ মন্ত্রণালয়ের কাজ হচ্ছে পরিসংখ্যান ব্যবস্থাপনা, সামাজিক ও অর্থনৈতিক উন্নয়নের নীতি নির্ধারণ ও বাস্তবায়নের রূপরেখা তৈরি করা।
ফারাজ আইয়াজ হোসেন

ফারাজ আইয়াজ হোসেন (জন্ম ১৫ এপ্রিল ১৯৯৬ - ১ জুলাই ২০১৬) ছিলেন ২০ বছর বয়সী একজন বাংলাদেশী তরুণ, যে ২০১৬ সালের হোলি আর্টিজান হামলায় নিহত হয়েছিল। তিনি ছিলেন ট্রান্সকম গ্রুপের চেয়ারম্যান লতিফুর রহমান এবং শাহনাজ রহমানের নাতি । ফারাজ ছিলেন সিমিন ও মুহাম্মদ ওয়াকেরের ছোট সন্তান। তিনি যুক্তরাষ্ট্রের জর্জিয়ার আটলান্টার গোইজুয়েটা বিজনেস স্কুলে স্নাতক অধ্যয়নরত ছিলেন এবং হামলার সময় তিনি গ্রীষ্মকালীন ছুটিতে ঢাকায় অবস্থান করছিলেন।
ফারাজ হোসেন তিন বছর বয়সে স্যার জন উইলসন স্কুলে তার স্কুল জীবন শুরু করেন । সেখানে তিনি ক্লাস ২ পর্যন্ত পড়েন এবং সেখান থেকে আমেরিকান ইন্টারন্যাশনাল স্কুল, ঢাকাতে চলে আসেন । এখান থেকে ২০১৪ সালে গ্রাজুয়েশন শেষ করে যুক্তরাষ্ট্রে এমরি বিশ্ববিদ্যালয়ে ভর্তি হন। লেখা পড়ায় কৃতীত্বের জন্য পঞ্চম শ্রেণীতে থাকার সময় যুক্তরাষ্ট্রের প্রেসিডেন্ট এডুকেশন এওয়ার্ড লাভ করেন।
ফারাজ আইয়াজ হোসেন ২০১৬ সালে মাদার তেরেসা মেমোরিয়াল ইন্টারন্যাশনাল অ্যাওয়ার্ডে ভূষিত হয়েছিলেন। ঐ দিন সন্ত্রাসীরা তাকে হত্যা করে, যদিও একজন বাংলাদেশী এবং মুসলিম হিসাবে তিনি সন্ত্রাসীদের লক্ষ্য ছিলেন না। সন্ত্রাসীরা তাকে চলে যাওয়া সুযোগ দিয়েছিলো কিন্তু সে তার বন্ধুদের পরিত্যাগ করে একা চলে আসতে অস্বীকৃতি জানায়। 
ফারাজ প্রথম ব্যক্তি যিনি মরণোত্তর এই পুরস্কারে ভূষিত হয়েছেন। ভারতের মুম্বাইতে একটি অনুষ্ঠানে ফারাজের মা এবং বড় ভাই জারিফ তার পক্ষে পুরস্কার গ্রহণ করেন ।
১৫ জুলাই ২০১৬ইং তারিখে বিশ্বব্যাপী ধার্মিকদের বাগানে ফারাজ হোসেনকে সম্মান জানাতে তাকে উৎসর্গ করে একটি গাছ রোপণ করা হয়েছিল, যা তিউনিসে ইতালিয়ান দূতাবাসের ভেতরে অবস্থিত। ইতালির পররাষ্ট্র মন্ত্রণালয়ের সহযোগিতায় একটি অলাভজনক মিলানভিত্তিক সংস্থা উক্ত গার্ডেনটি স্থাপন করে। উক্ত সংস্থাটি ধার্মিক মুসলিম ব্যক্তিদের জন্য নিবেদিত গাছ এবং স্মারক পাথরের আয়োজন করে যারা গণহত্যা বা গণহত্যার সময় মানুষের জীবন রক্ষা করেছিল এবং ধর্মান্ধতার বিরুদ্ধে লড়াই করেছিল।
পেপসিকো ২০১৬ সাল থেকে বার্ষিক "ফারাজ হোসেন সাহস পুরস্কার" চালু করার সিদ্ধান্ত নিয়েছে, যা বিশ বছর ধরে প্রতি বছর প্রদান করা হবে। এই পুরস্কারের উদ্দেশ্য হলো, ব্যক্তিদের সহমর্মিতার উদাহরণ স্থাপন করে বাংলাদেশী তরুণদের মধ্যে সাহসিকতার চেতনাকে উৎসাহিত করার জন্য ব্যতিক্রমী সাহসিকতার কাজগুলোকে স্বীকৃতি দেওয়া।
পীতজ্বর

পীতজ্বর () বা ইয়েলো ফিভার একটি ভাইরাসঘটিত রোগ। 
অধিকাংশ ক্ষেত্রে লক্ষণসমূহ হলো জ্বর, ক্ষুধামন্দা, বমিভাব, মাংসপেশিতে ব্যথা (বিশেষ করে পিঠে), ও মাথাব্যথা। লক্ষণগুলো সাধারণত পাঁচ দিনের মধ্যে সেরে যায়।
কারো কারো ক্ষেত্রে লক্ষণগুলো উন্নতি হওয়ার একদিনের মধ্যে পুনরায় জ্বর হতে পারে, পেটব্যথা শুরু হয় ও যকৃৎ ক্ষতিগ্রস্ত হয়ে জন্ডিস হতে পারে ও শরীর হলুদ হয়ে যায়। এইজন্য এই রোগের নাম পীতজ্বর রাখা হয়েছে। জন্ডিস হলে রোগীর রক্তক্ষরণ ও কিডনি ফেইলিওরের সম্ভাবনা বাড়ে।
যে ভাইরাসের মাধ্যমে এই রোগ ছড়ায় তা "ইয়েলো ফিভার ভাইরাস" নামে পরিচিত। "Aedes aegypti" প্রজাতির মশা এই ভাইরাসের বাহক। এটি ফ্ল্যাভিভাইরাস গণের অন্তর্ভুক্ত একটি আরএনএ ভাইরাস। প্রাথমিক অবস্থায় অন্যান্য রোগ থেকে এটাকে পৃথক করা কঠিন। এই ভাইরাসের উপস্থিতি নিশ্চিত করতে রক্ত নমুনা নিয়ে পলিমারেজ চেইন রিয়াকশন নামক পরীক্ষা করতে হয়।
এই রোগ প্রতিরোধের জন্য কার্যকর ও নিরাপদ টিকা বিদ্যমান। টিকার পাশাপাশি বাহক মশার বংশবৃদ্ধি ব্যাহত করতে হবে। যেসব এলাকায় পীতজ্বর হয় কিন্তু টিকার ব্যবস্থা নাই সেখানে মহামারি ঠেকানোর জন্য প্রাথমিক অবস্থায় রোগ নির্ণয় ও টিকাদানের ব্যবস্থা করা খুব জরুরি। উপসর্গ অনুযায়ী চিকিৎসা প্রদান করতে হয়, সুনির্দিষ্ট কার্যকর কোনো অ্যান্টিভাইরাল ওষুধ নেই।
প্রতিবছর দুই লক্ষ লোক পীতজ্বরে আক্রান্ত হয় ও প্রায় ত্রিশ হাজার মৃত্যুবরণ করে। প্রায় নব্বই শতাংশ রোগীই আফ্রিকার। দক্ষিণ আমেরিকা ও আফ্রিকার গ্রীষ্মমণ্ডলীয় এলাকায় এই রোগের প্রাদুর্ভাব অনেক বেশি হলেও এশিয়াতে খুব একটা দেখা যায় না। ১৯৮০ সাল থেকে পীতজ্বর রোগীর সংখ্যা ক্রমশ বৃদ্ধি পাচ্ছে। এর জন্য জলবায়ুর পরিবর্তন, লোকজনের অধিক ভ্রমণ, শহরে বসবাসের প্রবণতা ও পর্যাপ্ত টিকার ব্যবস্থা না থাকাকে দায়ী করা হয়। সপ্তদশ শতাব্দীতে দাস বাণিজ্যের ফলে এই রোগ আফ্রিকা থেকে দক্ষিণ আমেরিকায় ছড়িয়ে যায়। সপ্তদশ শতাব্দী থেকে আমেরিকা, আফ্রিকা ও ইউরোপে বেশ কয়েকবার মহামারি দেখা দেয়। অষ্টাদশ ও ঊনবিংশ শতাব্দীতে পীতজ্বরকে অন্যতম ভয়ানক সংক্রামক ব্যাধি হিসেবে গণ্য করা হত। ১৯২৭ সালে সকল ভাইরাসের মধ্যে ইয়েলো ফিভার ভাইরাসকেই প্রথমবারের মতো পৃথক করা সম্ভব হয়েছিল।
পীতজ্বরের সুপ্তাবস্থা তিন থেকে ছয় দিন। অধিকাংশ ক্ষেত্রে লক্ষণসমূহ হলো জ্বর, ক্ষুধামন্দা, বমিভাব বা বমি, মাংসপেশিতে ব্যথা (বিশেষ করে পিঠে), পেটব্যথা, ক্লান্তি, মাথাব্যথা ও জন্ডিস।
ইয়েলো ফিভার ভাইরাস নামক RNA ভাইরাস এই রোগের জন্য দায়ী।
রিপ ভ্যান উইঙ্কল (দ্ব্যর্থতা নিরসন)

"রিপ ভ্যান উইঙ্কল" মার্কিন লেখক ওয়াশিংটন আর্ভিং রচিত একটি ছোটগল্প, যা ১৮১৯ সালে প্রকাশিত হয়।
রিপ ভ্যান উইঙ্কল বলতে আরও বুঝায়:
লুডভিগ কুইডে

লুডভিগ কুইডে (; জন্ম -২৩ মার্চ ১৮৫৮, ব্রেমেন; মৃত্যু - ৪ মার্চ ১৯৪১, জেনেভা) ছিলেন একজন জার্মান ঐতিহাসিক, প্রকাশক ও বামপন্থী উদারনৈতিক শান্তিবাদী নেতা। তিনি প্রথম বিশ্বযুদ্ধ পূর্ববর্তী ও তা চলাকালীন কাইজারের জার্মানিতে এবং পরবর্তী ভাইমার প্রজাতন্ত্রের আমলে রাজনীতিতে সক্রিয় ভূমিকা পালন করেন। তিনি জার্মান সম্রাট দ্বিতীয় ভিলহেলমের যুদ্ধমুখী কর্মকাণ্ডের ছিলেন প্রবল সমালোচক। তার বর্ণাঢ্য কর্মময় জীবন জার্মানির ইতিহাসে উজ্জ্বল হয়ে আছে। দীর্ঘদিন তিনি জার্মান শান্তিসংঘের ("Deutsche friedengesellschaft"; "ডয়েচে ফ্রিডেনগেজেলশাফট") চেয়ারম্যানের পদে অধিষ্ঠিত ছিলেন। বহু আন্তর্জাতিক শান্তিসম্মেলনেও তিনি অংশ নেন ও বক্তব্য পেশ করেন। ১৯০৭ সালে মিউনিখে ষোড়শ বিশ্বশান্তি কংগ্রেসে তিনি সভাপতির পদ অলঙ্কৃত করেন। প্রথম বিশ্বযুদ্ধের অবসানে শান্তি প্রতিষ্ঠার ক্ষেত্রে তার উদ্যোগের স্বীকৃতি হিসেবে হের লুডভিগ ১৯২৭ সালে শান্তিতে নোবেল পুরস্কার অর্জন করেন। নাৎসিরা জার্মানিতে ক্ষমতায় এলে ১৯৩৩ সালের মার্চ মাসে দেশত্যাগ করে তিনি সুইৎজারলান্ডে চলে যান ও ১৯৪১ সালের ৪ মার্চ সেখানেই জেনেভা শহরে তার জীবনাবসান ঘটে।
জারবোয়া

জারবোয়া , (ইংরাজী: jerboa ; "") হল Dipodidae পরিবারের অন্তর্গত একটি ইঁদুর জাতীয় প্রাণী । উত্তর আফ্রিকা এবং এশিয়া থেকে পূর্ব ও উত্তর চীন এবং মাঞ্চুরিয়ার মরুভূমিপ্রধান অঞ্চলে এদের দেখতে পাওয়া যায় । তাড়া করলে এরা সর্বোচ্চ ২৪ কিমি/ ঘণ্টা বেগে ছুটতে পারে। অসাধারণ শ্রবনশক্তির ওপর নির্ভর করে এরা রাতে শিকার করে এবং শিকার হওয়া থেকে নিজেদের বাঁচায়। এদের গড় আয়ু ৬ বছর । 
জারবোয়াদের সাথে ক্যাঙ্গারু দের অনেক মিল রয়েছে, যেমন পিছনের লম্বা পা, সামনের পা ছোট , এবং লম্বা লেজ । ক্যাঙ্গারুর মত এরাও লাফিয়ে লাফিয়ে চলে । এই পরিবারের অন্য সদস্যদের মত এদেরও মাথার খুলির মূল ছিদ্র একটু সামনের দিকে , যার জন্য এদের দুপায়ে চলা সুবিধাজনক । এদের লেজ শরীরের চেয়ে বড় হয় এবং লেজের আগা সাদা চুল থাকে । এদের গায়ের চামড়া মসৃণ এবং বালির মত রঙের হয়, যাতে এরা চারপাশের পরিবেশের সাথে মিশে যেতে পারে । এদের কারও কারও খরগোশের মত লম্বা কান থাকে ।
জারবোয়া নিশাচর প্রাণী, এবং দিনের বেলা গরম হওয়ার জন্য এরা গর্তের ভেতরেই থাকে । 
বেশীরভাগ জারবোয়ারা ছোট গাছপালা খায় । কিছু প্রজাতি ছোট পোকামাকড় ধরে খায় । এরা শক্ত বীজ খেতে পারে না, বা খাবার জমিয়ে রাখে না ।
স্থানীয় সরকার, পল্লী উন্নয়ন ও সমবায় মন্ত্রণালয়

স্থানীয় সরকার, পল্লী উন্নয়ন ও সমবায় মন্ত্রণালয় হলো গণপ্রজাতন্ত্রী বাংলাদেশ সরকারের ৪৩টি মন্ত্রণালয়ের একটি গুরুত্বপূর্ণ মন্ত্রণালয়। এ মন্ত্রণালয়ের দায়িত্ব হলো শহর ও নগরসমূহের ব্যবস্থাপনা, গ্রামীণ অঞ্চলের উন্নয়নে পরিকল্পনা গ্রহণ ও বাস্তবায়ন, সামাজিক ও সমবায় কর্মকাণ্ডে সহযোগিতা প্রদান প্রভৃতি। মন্ত্রণালয়টি দুটি বিভাগ নিয়ে গঠিত।
রোটাভাইরাস

রোটাভাইরাস () হলো একধরনের ভাইরাস যা শিশুদের ডায়রিয়ার প্রধান কারণ। 
রোটাভাইরাস হলো রিওভাইরিডি (Reoviridae) পরিবারের অন্তর্ভুক্ত দ্বি-সূত্রক RNA ভাইরাসের গণ।বলা হয়ে থাকে বিশ্বের প্রতিটি শিশু তাদের জীবনের প্রথম পাঁচ বছরে একবারের জন্য হলেও রোটাভাইরাস দ্বারা সংক্রমিত হয়। 
প্রতিবার সংক্রমণের ক্ষেত্রে শরীরে ইমিউনিটি তৈরি হয় তাই দ্বিতীয় বা তার পরবর্তী সংক্রমণের ক্ষেত্রে প্রথমবারের মতো ততটা তীব্র হয় না। প্রাপ্তবয়স্কদের ক্ষেত্রে রোটাভাইরাস সংক্রমণের ঘটনা বিরল।
রোটাভাইরাসের আটটি প্রজাতি রয়েছে, সেগুলো হলো যথাক্রমে A, B, C, D, E, F, G ও H. রোটাভাইরাস দিয়ে যত সংক্রমণ হয় তার নব্বই শতাংশই "Rotavirus A" দিয়ে হয়।
রোটাভাইরাল ডায়রিয়া একটি পানি বাহিত রোগ। মল দ্বারা দূষিত পানি বা খাবার গ্রহণের মাধ্যমে এই ভাইরাস সহজেই ছড়াতে পারে। এটি ক্ষুদ্রান্ত্রের এন্টারোসাইট নামক কোষকে আক্রান্ত ও ক্ষতিগ্রস্ত করে ও গ্যাস্ট্রোএন্টারাইটিস করে যা স্টোমাক ফ্লু নামে পরিচিত যদিও এর সাথে ইনফ্লুয়েঞ্জার কোনো সম্পর্ক নেই।১৯৭৩ সালে Ruth Bishop ও তাঁর সহকর্মীবৃন্দ ইলেকট্রন মাইক্রোগ্রাফ চিত্রের সাহায্যে রোটাভাইরাস আবিষ্কার করেন।
জনস্বাস্থ্য সম্প্রদায় বিশেষত উন্নয়নশীল দেশগুলোতে ঐতিহাসিকভাবে এই জীবাণুকে খুব একটা গুরুত্বের সাথে বিবেচনা করা হয় নি। 
মানুষ ছাড়াও প্রাণী ও গৃহপালিত পশুপাখিও এই ভাইরাসে আক্রান্ত হতে পারে। 
রোটাভাইরাস সংক্রান্ত ডায়রিয়ার চিকিৎসা খুব জটিল না হলেও ২০১৩ সালে ৩৭% শিশু মারা যায়। 
এবং প্রায় বিশ লাখ শিশু গুরুতর অসুস্থ হয়ে পড়ে।
বেশিরভাগ মৃত্যুর ঘটনা উন্নয়নশীল দেশে ঘটে।
যুক্তরাষ্ট্রে রোটাভাইরাস টিকা প্রকল্প চালুর পূর্বে প্রতি বছর প্রায় ২৭ লাখ শিশু রোটাভাইরাস সংক্রমিত হয়ে তীব্র গ্যাস্ট্রোএন্টারাইটিসে আক্রান্ত হত, এর মধ্যে প্রায় ৬০ হাজার জনকে হাসপাতালে ভর্তি করতে হত এবং প্রায় ৩৭ জন মৃত্যুবরণ করতো। পরবর্তীকালে রোটাভাইরাস টিকা চালুর পর মার্কিন যুক্তরাষ্ট্রে হাসপাতালে ভর্তির হার অনেক হ্রাস পেয়েছে। এই ভাইরাসের বিরুদ্ধে লড়াইয়ের প্রধান বিষয় হলো আক্রান্ত শিশুকে ওরাল রিহাইড্রেশন থেরাপি বা খাবার স্যালাইন প্রদান ও রোগ প্রতিরোধের জন্য টিকা প্রদানের ব্যবস্থা করা।
যেসমস্ত দেশ তাদের শিশু টিকা প্রকল্পে রোটাভাইরাস টিকা অন্তর্ভুক্ত করেছে সেসমস্ত দেশে এই ভাইরাসে আক্রান্ত হওয়ার হার ও রোগের তীব্রতা অনেক হ্রাস পেয়েছে।
কে ইউ মোহানন

কে ইউ মোহানন একজন ভারতীয় সিনেমাটোগ্রাফার (চলচ্চিত্রের চিত্রগ্রাহক)।
মনোনীত - শ্রেষ্ঠ সিনেমাটোগ্রাফারের জন্যে ফিল্মফেয়ার পুরস্কার (২০১৫) - "মিস লাভলী
জৈন্তিয়া পাহাড় জেলা

জৈন্তিয়া পাহাড় জেলা হল ভারতের মেঘালয় রাজ্যের একটি সাবেক প্রশাসনিক অঞ্চল।
এ জেলা প্রতিষ্ঠিত হয়েছিল ১৯৭২ সালে। পরবর্তীতে ২০১২ সালে জৈন্তিয়া পাহাড় জেলা ভেঙে পশ্চিম জৈন্তিয়া পাহাড় জেলা ও পূর্ব জৈন্তিয়া পাহাড় জেলা নামে দুটি জেলা গঠন করা হয়। জেলাটির সদর দপ্তর ছিল জাওয়াই যা বর্তমানে পশ্চিম জৈন্তিয়া পাহাড় জেলার সদর দপ্তর। অতীতে এ জেলা জৈন্তিয়া রাজ্যের অন্তর্ভুক্ত ছিল।
ডানপিটে ছেলে

ডানপিটে ছেলে খান আতাউর রহমান পরিচালিত ১৯৮০ সালের শিশুতোষ চলচ্চিত্র। ছবিটি ডানপিটে এক কিশোরের দুষ্টুমি ও নানা অঘটন নিয়ে আবর্তিত হয়। এতে ডানপিটে সেই ছেলের চরিত্রে অভিনয় করে মাস্টার শাকিল।
চলচ্চিত্রটি ১৯৮০ সালে রাশিয়ায় মস্কো আন্তর্জাতিক চলচ্চিত্র উৎসব এবং ১৯৮১ সালে জার্মানিতে আয়োজিত একটি আন্তর্জাতিক চলচ্চিত্র উৎসবে প্রদর্শিত হয়। ১৯৮১ সালে প্রদত্ত ৬ষ্ঠ জাতীয় চলচ্চিত্র পুরস্কারে খান আতাউর রহমান শ্রেষ্ঠ চিত্রনাট্যকার ও শ্রেষ্ঠ গীতিকার এবং মাস্টার শাকিল শ্রেষ্ঠ শিশুশিল্পী বিভাগে পুরস্কার লাভ করেন।
"ডানপিটে ছেলে" চলচ্চিত্রের সঙ্গীত পরিচালনা ও গীত রচনা করেছেন খান আতাউর রহমান। গানে কণ্ঠ দিয়েছেন রুমানা ইসলাম।
৬ষ্ঠ জাতীয় চলচ্চিত্র পুরস্কার
পাত্র জাতি

পাত্র জাতি হল বাংলাদেশের সিলেট জেলায় বসবাসকারী স্বল্প পরিচিত একটি ক্ষুদ্র জাতিগোষ্ঠী।
পাত্র জনগোষ্ঠীর ভাষার নাম লালেং ঠার। এ ভাষার কোন বর্ণমালা নেই। এ ভাষার সাথে বাংলা বা অন্য কোন ভাষার কোন মিল নেই। এ ভাষা নিয়ে এখনো উল্লেখ করার মতো কোন গবেষণা হয়নি।
পাত্র ভাষা ও সংস্কৃতি নিয়ে উল্লেখযোগ্য গবেষণা করেছেন ঢাকা বিশ্ববিদ্যালয়ের ভাষাবিজ্ঞান বিভাগের অধ্যাপক ড. মুহাম্মদ আসাদুজ্জামান। তিনি পাত্র ভাষা ও সংস্কৃতি নিয়ে পিএইডি ডিগ্রি অর্জন করেছেন। তাঁর পিএইডির বিষয় হলো-বাংলাদেশের পাত্র সম্প্রদায়ের ভাষা ও সংস্কৃতি: একটি নৃভাষাবৈজ্ঞানিক বিশ্লেষণ’। তিনি পাত্রদের নিয়ে ইংরেজি ও বাংলা ভাষায় কয়েকটি প্রবন্ধও রচনা করেছেন।
মার্টিন বিকনেল

মার্টিন পল বিকনেল (; জন্ম: ১৪ জানুয়ারি, ১৯৬৯) সারের গিল্ডফোর্ড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া ইংরেজ কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করে থাকেন। এছাড়াও ডানহাতে নিচের সারিতে ব্যাটিং করতেন ‘বিকার্স’ ডাকনামে পরিচিতি মার্টিন বিকনেল। ২০০১ সালে উইজডেন কর্তৃক বর্ষসেরা ক্রিকেটাররূপে ঘোষিত হন।
১৯৯০-৯১ মৌসুমে সাতটি একদিনের আন্তর্জাতিকে অংশ নিয়েছিলেন। সমগ্র খেলোয়াড়ী জীবনে কেবলমাত্র চার টেস্টে অংশগ্রহণ করেছেন। ১৯৯৩ সালের অ্যাশেজ সিরিজে অস্ট্রেলিয়ার বিপক্ষে দুই টেস্ট খেলার পর দশ বছর বিরতি দিয়ে ২০০৩ সালে দক্ষিণ আফ্রিকার বিপক্ষে অংশগ্রহণ করেছিলেন। এ সময়ে ইংল্যান্ড দল ১১৪টি টেস্ট খেলায় প্রতিপক্ষের বিপক্ষে প্রতিদ্বন্দ্বিতা করে যা কোন খেলোয়াড়ের দীর্ঘবিরতিতে রেকর্ডবিশেষ। তাকে সর্বাপেক্ষা দূর্ভাগ্যবান ক্রিকেটার হিসেবে মনে করা হয়। কাউন্টি ক্রিকেটে নিয়মিতভাবে উইকেট লাভে পারঙ্গমতা প্রদর্শন করলেও দল নির্বাচকমণ্ডলী কর্তৃক ধারাবাহিকভাবে উপেক্ষিত হতেন।
১৯৮৬ সালে প্রথম-শ্রেণীর ক্রিকেটে তার অভিষেক ঘটে। মিডিয়াম-ফাস্ট বোলিংয়ে সুইংয়ের কার্যকারিতা দেখানোর পাশাপাশি সিম বোলিংয়ে দক্ষ ছিলেন তিনি। ২০০৫ সালে নিজ কাউন্টি সারে দলের সদস্যরূপে একহাজার প্রথম-শ্রেণীর উইকেট লাভ করেছেন। এর পূর্বের বছর সকল প্রথম-শ্রেণীর খেলায় অংশ নিয়েছেন। গিল্ডফোর্ডে লিচেস্টারশায়ারের বিপক্ষে অনুষ্ঠিত খেলায় ১৬/১১৯ লাভ করেন। এ বোলিং পরিসংখ্যানটি কাউন্টি দলের দ্বিতীয় সর্বোচ্চ সেরা। দ্বিতীয় ইনিংসে ৯/৪৭ পান। তবে ১৯৮৮ সালে ওভালে ক্যামব্রিজ বিশ্ববিদ্যালয়ের বিপক্ষে তার সেরা বোলিং পরিসংখ্যান ছিল ৯/৪৫।
নিচেরসারিতে ব্যাটিং করেও দলে অল-রাউন্ডার হিসেবে ব্যাপক ভূমিকা রেখেছিলেন। তিনটি প্রথম-শ্রেণীর ক্রিকেটে শতরানসহ তার বোলিং গড় ছিল ২৪.৮৭।
অ্যান্ড্রু ক্যাডিক, জাস্টিন ল্যাঙ্গার, ড্যারেন লেহম্যান ও মার্ক অ্যালেনের সাথে তিনি উইজডেন কর্তৃক পাঁচজন বর্ষসেরা ক্রিকেটারদের একজনরূপে মনোনীত হন।
২০০৬ মৌসুমের শেষার্ধ্বে তার খেলোয়াড়ী জীবনে কার্যত সমাপণ ঘটে। ক্রমাগত আঘাতের ফলে ৯ আগস্ট, ২০০৬ তারিখে প্রথম-শ্রেণীর ক্রিকেট থেকে অবসর নিতে বাধ্য হন। ২০১২ মৌসুম পর্যন্ত সারে ক্লাবের ফাস্ট বোলিং কোচরূপে দায়িত্ব পালন করেন। ক্লাবের ইতিহাসের প্রথম ব্যক্তি হিসেবে নবপ্রবর্তিত চিফ স্কাউট পদে মনোনীত হন। এরপর তিনি চার্টারহাউজ স্কুলে ক্রিকেটের দায়িত্বপ্রাপ্ত শিক্ষকের ভূমিকায় অবতীর্ণ হন। ২০০৮ সালে ‘বিকার্স’ শিরোনামে আত্মজীবনীমূলক গ্রন্থ প্রকাশ করেন। এতে তিনি ইংল্যান্ড দলে অবস্থানকালীন খেলা সম্পর্কে তার অভিমত তুলে ধরেছেন।
রবার্ট হ্যাইনিং কাউন্টি সেকেন্ডারীতে অধ্যয়ন করেন তিনি। তার ভাই ড্যারেন বিকনেল সারের সাবেক ব্যাটসম্যান ছিলেন। নটিংহ্যামশায়ারে ড্যারেনের খেলোয়াড়ী জীবন শেষ হয়েছিল। ফার্নহামের চার্ট এলাকায় বিকনেল বসবাস করছেন। ব্যক্তিগত জীবনে বিবাহিত বিকনেল ‘সারাহ’ নাম্নী এক রমণীর পাণিগ্রহণ করেন। তাদের সংসারে এলি, শার্লত, মিয়া-মে ও মিলি-কোকো নাম্নী চার সন্তান রয়েছে।
গণ্ড জাতি

গণ্ড জাতি হল বাংলাদেশের বসবাসকারী একটি ক্ষুদ্র জাতিগোষ্ঠী।
বাংলাদেশের উত্তরাঞ্চল, রাজবাড়ি, ফরিদপুর এবং সিলেট অঞ্চলে গণ্ড জাতি বসবাস করে।
গণ্ড জনগোষ্ঠীর ভাষা নাগরী ভাষার অন্তর্ভুক্ত। তবে এ ভাষার কোন বর্ণমালা নেই। বাংলা ভাষার ব্যবহার ও প্রভাবে তাদের ভাষা এখন বিলুপ্তপ্রায়।
শৈলেন্দ্রনাথ ঘোষ

শৈলেন্দ্রনাথ ঘোষ (৩ নভেম্বর, ১৮৯২ ― ১৮ ডিসেম্বর, ১৯৪৯) একজন ভারতের স্বাধীনতা আন্দোলনকারী সশস্ত্র বিপ্লববাদী।
শৈলেন্দ্রনাথের জন্ম হয় যশোর জেলার নড়াইলে। পিতার নাম ছিল যদুনাথ ঘোষ। তিনি অত্যন্ত মেধাবী ছাত্র ছিলেন। ১৯১৫ সালে পদার্থবিদ্যায় প্রথম শ্রেনীতে প্রথম হয়ে এম এস সি পাশ করেন ও কলকাতা বিশ্ববিদ্যালয়ের বিজ্ঞান কলেজে শিক্ষকতায় যোগ দেন। প্রেসিডেন্সি কলেজে পড়ার সময় থেকেই সশস্ত্র বিপ্লবীদের সাথে যোগাযোগ ছিল। উপাচার্য আশুতোষ মুখোপাধ্যায় (শিক্ষাবিদ), বিশ্ববিদ্যালয়ের খরচে তাকে পি.এইচ.ডি করতে আমেরিকায় পাঠানোর ব্যবস্থা করলেও তিনদিন আগে পুলিশ আমেরিকা যাওয়ার পাসপোর্ট আটকে দেয়। এসময় আশুতোষ মুখোপাধ্যায় তার পাশে দাঁড়িয়ে অর্থ সাহায্য ও আইনি পরামর্শ দিয়েছিলেন।
পরের বছর অর্থাৎ ১৯১৬ খ্রিষ্টাব্দে বিপ্লবী কর্মকাণ্ডে জড়িয়ে দেশ ছেড়ে পালান এবং মার্কিন যুক্তরাষ্ট্রে গিয়ে বার্লিন কমিটির অন্যতম সদস্য হন তিনি। প্রবীণ বিপ্লবী তারকনাথ দাসের সহযোগীতায় সেদেশে 'ভারতের অস্থায়ী শাসন পরিষদ' গঠন করে বিভিন্ন দেশের সরকারের কাছে ভারতের স্বাধীনতার জন্যে আবেদন করতে থাকেন। তার বিরুদ্ধে মার্কিন সরকার মামলা করার আগেই আমেরিকা ছেড়ে চলে যান মেক্সিকোতে। মানবেন্দ্রনাথ রায়ের কাছে কিছুদিন আশ্রয় পেলেও মতবিরোধের কারণে মানবেন্দ্রনাথ তাকে বিতাড়ত করলে সাঁতার কেটে নদী পার হয়ে আমেরিকায় আসেন এবং গ্রেপ্তার হয়ে যান। চার বছর কারাদণ্ড হয়।
ভারতে ফিরে আসেন ১৯৩৬ সালে এবং কলকাতা পৌরসংস্থার এডুকেশন অফিসার হিসেবে কাজে যোগ দেন। বরিশালের ব্রজমোহন কলেজে অধ্যাপনা ও অধ্যক্ষের কাজ করেছেন ১৯৩৯-৪৬ পর্যন্ত। পরবর্তী চার বছর ঢাকা জগন্নাথ কলেজের অধ্যক্ষ ছিলেন। ১৯৪৭ সালে লন্ডনে ভারতীয় হাইকমিশনারের ডেপুটি সেক্রেটারি হন।
তিনি মার্কিন মহিলাকে বিবাহ করেছিলেন যাদের একটি কন্যা সন্তান ছিল। নাম লায়লা।
১৮ ডিসেম্বর ১৯৪৯ খ্রিষ্টাব্দে বিলেতেই মৃত্যুবরণ করেন শৈলেন্দ্রনাথ ঘোষ।